Cara Betul Tanam Labu Di Laman Rumah, Mudah Je Ikut Tip Ini!

Selain tanaman hiasan berbunga, daun berwarna-warni serta berbau harum, sayuran juga dapat memainkan peranan penting memberikan keunikan kepada taman. Selain bentuk daun lebar dan sifat menjalarnya, kehadiran labu di taman menjadi arca semula jadi unik apabila berbuah kelak. Ketahui sifat pokok labu untuk serikan taman anda.

Buah labu manis mempunyai banyak khasiat. Antara khasiat dalam labu termasuk tenaga, protein, karbohidrat, serat, kalsium, fosforus, zat besi, natrium, kalium, beta karotina, vitamin B1, vitamin B2, Niasin dan vitamin C.

Menyemai
Semai benih labu terus di dalam tanah. Semai benih sedalam 2.5 cm (1 inci). Letakkan benih secara menegak dengan bahagian tajam di sebelah bawah. Letakkan 2 atau 3 biji benih dalam satu lubanng. Jarakkan antara benih sepanjang 1 hingga 2 m dalam semua arah. Benih labu manis akan bercambah dalam masa 6 hingga 10 hari. Kemudian kerat anak pokok yang lemah. Tinggalkan anak pokok yang paling besar.

Sekiranya kawasan anda terdapat semut api (semut gatal), serangga tersebut mungkin akan memakan benih yang anda semai. Elok semai di dalam bekas semaian terlebih dahulu. Apabila anak pokok mempunyai 2 set daun baru dan akar memenuhi bekas semaian, alih anak pokok ke atas tanah.

Merumput
Merumput di peringkat awal pertumbuhan anak pokok labu manis. Apabila ia telah membesar, daun pokok labu yang besar akan menghalan rumpai dari tumbuh subur.

Menyiram
Pokok labu manis memerlukan air yang banyak. Siram setiap hari di musim kering.

Membaja
Pokok labu manis memerlukan nutrien yang banyak terutamanya nitrogen. Tambah baja 2 minggu selepas menyemai dan kemudian setiap 3 minggu.

Mendebunga
Bunga jantan dan bunga betina labu manis adalah berasingan. Anda mungin perlu menjalankan pendebungaan secara manual. Bunga betina yang tidak didebunga akan luruh. Ketika buna betina sedang mekar, sentuh potongan stamen yang mengandungi debunga dari bunga jantan ke stigma bunga bebtina. Kemudian ikat kelopak bunga betina untuk mengelakkan lalat buah bertelur di dalam bunga dan merosakkan buah labu manis. Lihat posting tentang pendebungaan labu manis.

Memangkas (Pruning)
Potong batang pucuk labu 2 helai daun dari buah muda untuk mempastikan nutrien yang terhasil dihantar ke buah labu sepenuhnya. Ini juga menjadikan pokok labu tumbuh merimbun.

Menuai
Tuai buah setelah pokok kelihatan tua dan hampir kering. Anda juga boleh tuai pucuk disepanjang pokok hidup subur untuk dimasak sebagai sayur dan bunga labu manis juga enak dibuat salad.

Pencuci asid yang digunakan kontraktor untuk membersihkan jubin selepas selesai kerja bukan lah kawan baik kepada permukaan keluli terutamanya stainless steel. Ia akan merosakakn permukaan pelindung yang menyebabkan stainless steel kelihatan berkilat dan tdaik berkarat. Sebab itu, jika terdapat kotoran degil dalam sinki, menggunakan pencuci asid bukan lah penyelesaian terbaik. Asid bertindak balas dengan permukaan stainless steel dan akan menyebabkan permukaan tersebut seakan berkarat.

Ada juga yang menggunakan asid untuk menyelesaikan masalah sinki tersubat. Tapi, akibat asid tersekat dalam saliran, ia kan menolak keluar ke dalam sinki smeula apabila air diisi

1. Boleh cuba guna stainless steel cleaner

Perhatikan tukang pasang jubin. Biasa, mereka nak jalan mudah, cuci mop atau buang air berisi asid yang digunakan untuk cuci jubin dalam sinki. Kalau hal ini terjadi, minta kontraktor untuk bertanggungjawab

Bayangkan 9 sarung kusyen kerusi kita sudah pun dimasukkan dengan kemas. Tinggal yang terahir , tiba-tiba zipnya rosak! Adakah kita perlu tukar semua sarung kusyen yang lain kembali?

Sakitnya hati apabila sarung sarung kusyen kerusi kita kembang atau longgar setelah di basuh. Padahal elok lagi sarung kusyen kita dengan sulaman dan manik-manik yang ada. Harganya pula bukannya murah. Malah rugi pula rasanya hendak buang tetapi tak sempurnalah hiasan dekorasi kita dengan sarung kusyen ternga-nga begitu. Nak dicampak sayang, sebab masih elok, kainnya pun bagus.

Jadi jangan sentap! Perhatikan apa masalah sarung tersebut. Jika terdapat serabut benang pada landasan atau alur zipnya, gunting segera kerana serat benang ini juga antara sebab landasan zip kita tergendala. Malah adakala terus rosak hanya kerana serat benang ini.

Jangan sentap! Lihat kepala zip kita bagaimana keadaannya. Ini adalah kerana ada zip yang besinya agak lembut dan mudah terbuka sedikit cengkaannya apabila di basuh dengan mesin basuh yang penuh berkuasa. Tarik kepala zip pada landasan zip. Jika ia tidak mencengkam bermakna tapak bawah kepala zip dan atas berada di dalam jarak yang terlalu longgar sehingga tidak mampu menemukan gigi zip menjadi sebuah landasan.

Cara terbaik, kepit dengan cermat kepala zip agar tidak terlalu ketat. buat sedikit demi sedikit sehingga lubang cengkap kepala zip kembali berada di jarak yang betul bagi merapatkan gigi zip anda dengan menggunakan garfu.

Manakala jika zip anda tersumbat dengan benang, perlahan -lahan mengguna klip rambut bagi mencungkil kembali serat benang yang adakala kita terlepas pandang.

Jadi tidaklah kita membazir dalam menghias rumah sempena hari raya ini. Zip tertutup, mulut kita pun terzip daripada membebel sentap.

Boleh lihat video ni

Daun kesum disebut juga di sesetengah tempat sebagai daun cenohom atau rau ram namanya di Vietnam. Kesum adalah tumbuhan renek kategori herba berasal dari Asia Tenggara yang tumbuh meliar di kawasan-kawasan lembap seperti di tepi parit, sawah dan sebagainya. Ia dikenali juga dengan nama botaninya polygonum minus. Pokok kesum merupakan sejenis tumbuhan herba dari keluarga polygonaceae yang terdapat diMalaysia dan negara beriklim tropika.

Untuk pengetahuan anda, terdapat 2 jenis kesum yang biasa di dapati iaitu dari jenis menjalar dan menegak. Di Thailand ia banyak digunakan sebagai sebahagian daripada ramuan salad. Di Malaysia pula ia dijadikan sebagai bahan penambah perisa dalam makanan atau hidangan seperti laksa Penang selain dimakan mentah sebagai ulaman oleh mereka yang cenderung menjaga kesihatan secara alami.

Dipercayai ia kaya dengan beta kerotena, vitamin A & C serta kandungan mineral seperti kalium, kalsium dan fosforus. Selain aromanya yang dapat merangsang selera, herba ini dapat mengurangkan bau dan hanyir ikan.

Daun kesum mengandungi khasiat yang agak tinggi, terutamanya karotena dan vitamin C. Dalam 100 g, bahagian yang boleh dimakan daun, daun kesum mengandungi: air 73.2 g, protein 2.8 g, lemak 0.7 g, karbohidrat 18.4 g, serat 2.8 g, kalsium 232 mg, fosforus 19 mg, ferum 3.2 mg, natrium 19 mg, kalium 308 mg, karotena 7433 mg, vitamin A 1239 mg, vitamin B10.15 mg, vitamin B2 0.2 mg, niasin 2.8 mg, vitamin C 125 mg.

Kajian menunjukkan bahawa tumbuhan herba ini, kaya dengan antioksidan dan memiliki sifat-sifat antimikrob. Ðaun kesum yang aromatik boleh menghasilkan minyak pati yang mengandungi bahan kimia ‘aliphatic aldehyde’ yang tinggi dan komponen kimia utamanya ialah decanal dan dodecanal. Sebagai punca bahan semula jadi ‘aliphatic aldehyde’, minyak kesum pula dikatakan mempunyai potensi yang tinggi, terutama dalam industri perisa dan wangian. Tidak banyak bahan semula jadi seumpamanya di pasaran. Kajian mendapati kandungan bahan alipathis aldehyde ini adalah tinggi sehingga 605 dalam beberapa spesis tertentu.

Dari aspek dunia perubatan Melayu, herba yang bersifat panas ini dipercayai mempunyai khasiat tersendiri. Antara kelebihan daun kesum ini ialah :

1. Menguatkan daya penglihatan
2. Mengatasi masalah kembung atau ketidakhadaman
3. Mengharumkan tubuh
4. Mengatasi masalah keputihan
5. Baik untuk wanita lepas bersalin
6. Menghilangkan panau – Campurkan secekak daun kesum dengan sedikit minyak tanah. Gosokkan pada bahagian yang mempunyai panau setiap hari sehingga panau itu sembuh.
7.Mengekalkan stamina, mengekalkan kesihatan dan awet muda – Makan pucuk daun kesum sebagai ulam setiap kali makan nasi.
8. Mengharumkan tubuh
9. Bagi wanita lepas bersalin – anda bolehlah cuba merebus daun ini dan minum air rebusannya ketika suam.
10. Air rebusannya juga boleh diminum untuk merawat masalah keputihan. Jika kurang suka dengan baunya, jadikan ulam yang dimakan mentah..
11. Tonik hati, buah pinggang dan darah
12. Mengeluarkan angin dari perut dan usus.
13. Merangsang dan melawaskan pembuangan air kecil dan pembuangan air besar,
14. Membunuh atau menyingkirkan cacing dalam perut dan usus, sebagai stimulan serta merangsang haid.
15. Ubat Gout/radang sendu. Ðaun kesum juga digunakan untuk merawat reumatisme, gout
16. Merawat radang sendi
17. Melegakan batu karang.
18. Masalah kelemumur – Jus yang dihasilkan melalui perahan daunnya pula dikatakan boleh merawat masalah kelemumur, menghitamkan rambut
** Untuk mengatasi kelemumur, tumbuk sehingga lumat daun ini, tapis dan ambil patinya. Campurkan sedikit air lalu gosokkan perlahan-lahan pada kulit kepala selama 5 minit sebelum dibilas.
19. ubat pupuk di tempat berkudis.

Namun bagitu pengambilan terlalu kerap adalah tidak digalakkan, kerana kandungan asid oksalik di dalamnya boleh menghalang penyerapan mineral ke dalam tubuh.


9 Tip Menghadapi Musim Banjir Perlu Anda Tahu!

Dinding accent ataupun lebih sinonim dengan terma feature wall umumnya merupakan perkara pertama yang kita lihat apabila masuk ke sesuatu ruang dalam kediaman. Ia mempunyai ciri-ciri istimewa tersendiri yang dapat membezakannya daripada dinding yang lain. Dinding accent merupakan satu penyelesaian mudah buat mereka yang mahukan kelainan pada kediaman dengan mewujudkan satu titik fokus yang menarik dan lebih menonjolkan keunikan ruang. Dengan menumpukan perhatian pada dinding accent ini, ruang kediaman yang hambar akan serta-merta kelihatan lebih segar dan berwajah baharu.

Tetapi awas, dinding pertama yang anda lihat ketika memasuki ruang tidak semestinya sesuai dijadikan dinding accent. Terdapat beberapa perkara yang perlu diambil kira sebelum memilih dinding yang ingin di highlight kerana jika tersalah pilih, ia hanya akan membuatkan ruangan tampak ganjil dan mengelirukan! Jadi bagi mengelakkan anda melakukan kesilapan ini, IMPIANA telah sediakan tip dan panduan memilih dinding accent serta cara menghias sesuai mengikut ruangan yang ada.

PERTAMA

Dinding yang bertingkap atau pintu adalah perkara pertama yang patut anda elakkan ketika memilih dinding accent. Ia seharusnya menjadi titik fokus ruangan, jadi objek atau bukaan seperti tingkap hanya akan mengambil alih tumpuan pada dinding utama.

KEDUA

Berani bermain dengan warna. Untuk kesan yang lebih dramatik dan mendalam, padankan warna gelap pada dinding accent dengan warna yang lebih neutral dan ‘ringan’. Ini akan mewujudkan kontras yang amat menarik. Pasti tetamu tidak akan terlepas pandang pada feature wall yang anda cipta.

KETIGA

Sebelum memilih warna cat pada dinding accent, pastikan anda mengambil kira tentang perabot yang mungkin akan diletakkan dihadapannya. Pilih warna yang akan menonjolkan, bukan menenggelamkan hiasan anda.

KEEMPAT

Susunan perabot yang starategik juga amat penting bagi membantu menonjolkan lagi dinding accent yang telah anda pilih. Pencahayaan juga patut dititik beratkan supaya mendapat kesan yang maksima.

KELIMA

Terdapat juga alternatif lain selain mengecat dinding accent. Anda boleh pasangkan wallpaper ataupun binakan rak buku custom bagi menambah nilai estetik pada dinding. Apa saja yang anda rasakan dapat mencuri tumpuan pengunjung boleh digunapakai.

Sekarang ini kalau kita lihat, tengah musim hujan dan ribut. Bila sudah musim-musim hujan ini, kilat dan guruh sering ada. Haa mula lah ada sesetengah rumah blackout atau tiba-tiba tiada ada elektrik. Tetapi adakah anda tahu, rumah kita bila tiba-tiba blackout, bukan sahaja disebabkan guruh atau kilat yang kuat? Ia boleh jadi puncanya datang dari perkara lain. Hari ini, saya akan memberitahu anda, apakah sebab-sebab rumah atau bangunan tiba-tiba terjadinya blackout.

ADA BARANGAN ELEKTRONIK YANG SUDAH ROSAK

Barang-barang elektronik yang rosak itu, boleh jadi ketuhar, cerek elektrik, extension atau benda benda yang lain. Jika kita masih gunakan barangan yang rosak itu walaupun hakikatnya sudah tahu ia rosak, maka sebab itu ia boleh terus trip satu rumah dan menyebabkan blackout.

SERANGGA ATAU BINATANG YANG MENGANGGU PADA WIRING DAN PEPASANGAN ELEKTRIK

Selalunya binatang atau serangga yang dimaksudkan ini adalah semut, tikus atau anai-anai. Paling bahaya apabila ada wayang yang sudah terkeluar dan ia boleh mengakibatkan kebakaran jika ia terkena pada air.

KOTAK SUIS UTAMA(DB) DAH ROSAK

Selalunya kes sebigini berlaku, bila rumah yang kita menetap itu sudah lama dan kotak suis utama tersebut sudah lebih dari 10 tahun. Bila ia sudah lama, ia akan kerap rosak dan menyebabkan rumah jadi blackout. Seperti manusia juga, bila yang sudah berusia, akan selalu sakit.

Jadi, itulah dia sebab-sebab yang lain yang boleh mengakibat rumah tiba-tiba blackout selain daripada kilat dan petir. Cuma saya berharap, anda semua berhati-hati selepas ini berkenaan dengan elektrik dan elektronik ini.

Sumber: Facebook: FAFIQ Electical Service

Pilihan  amali dan selaras dengan konsep kediaman. Bukan sekadar hiasan kamar tetapi mengiringi mimpi anda dalam lena berkualiti.

Kepala katil, umpama satu godaan mata di lembah beradu. Rekaannya juga pelbagai mengikut era dan tidak pernah pereka berdiam diri menghasil yang baru dan baru saban waktu. Biar ramai di antara kita membelinya bukan hanya sedap pada mata tetapi kepala katil juga memainkan peranan penting dalam melengkapkan reka bentuk kamar anda. Ia juga sebenarnya menyerlahkan personaliti anda  dan impian.

Kini ramai pemilik kediaman lebih gemar memilih kepala katil yang ringkas. Mudah dicuci dan dibuka. Biar berkerawang tetapi tidaklah sarat dan berat. Malah pilihan utama sudah pasti kepala katil yang ringkas dan mudah dibersihkan. Malah ada yang tidak memerlukan kepal katil. Katil bagi mereka bukan tempat bermewah-mewah cukup untuk melelapkan mata. Cukup dengan lukisan bersaiz gah sebagai penyeri dinding di bahagian kepala katil.

Anda yang berjiwa seni, pilih aja gantungan atau kerawang menggantikan kepala katil. Berjiwa romantik, tidak cukup dengan rekaan moden klasik ala camel back, sertakan dengan butang chesterfield. Anda yang gemarkan gaya Asia, rekaan moden rotan boleh mejadi pilihan dan anda yang sukakan  moden kontemporari, pilih sahaja rekaan bina dalam fabrik mewah kemas. Manakala  yang sering up to date, pilih sahaja yang polos, moden dan rona neutral yang boleh di suai padan serta tidak lekas jemu. Masakan anda perlu menukar kepala katil saban minggu..betul tak?

Mereka yang memilih moden klasik juga kini lebih senang memilih kepala katil yang mempunyai warna samar atau warna moden neutral biar pun rekaan  agak ekstravaganza. Kita sedar, kini tidur merupakan imbuhan mewah buat warga kota setelah seharian bertarung nyawa mencari rezeki setiap hari. Jadi warna-warna ‘menjerit’ yang lantang dirasakan tidak perlu untuk ruang rehat seumpama ini.

Maka sebelum memilih kepaka katil, pastikan kesesuaian dengan ruang kamar dan perlu ada kaitan dengan konsep utama kediaman. Biar apa pun materialnya , kayu, rotan, besi, fabrik, asalkan anda bijak menjaga dan tahan lasak. Selaras dengan  gaya hidup juga tahap kesihatan kita. Elakkan membeli material yang asalnya catik tetapi sudahnya memerangkap habuk. Bayangkan  jika anda mempunyai lelah dan alahan. Tidur biar nikmat…Usah nanti yang dinamakan mimpi indah bertukar ngeri…


Pembasmi Semut Dan Lalat “Homemade” Guna Cuka Dan Sabun Pencuci . “DI MANA ADA GULA, DI SITU ADA SEMUT.” Peribahasa ini sangat sinonim dengan kehidupan kita seharian kan. Ini bermakna ceruk mana pun kita duduk, selagi ada sumber makanan, semut akan datang. Plastik makanan nak-nak gula yang belum buka pun semut boleh masuk.

Kita pun beli lah bekas kedap udara yang mahal-mahal untuk simpan gula. Tiba-tiba terlupa nak tutup pulak kan.. dah ada road tour baru untuk semut. Macam-macam produk dah digunakan untuk mencegah dan menghapuskan semut. tetapi masih tidak berjaya. Kenapa perkara ini berlaku?

1. Semut dapat kesan sisa makanan terutamanya gula walaupun saiz nya hanya sebesar habuk.

2. Semut akan merembeskan bahan kimia untuk satu perjalanan yang baru. Jadi apabila ada makanan yang di kesan, semut akan pulang ke sarang dan inform koloni dia. Nanti ramai-ramai semut ke tempat makanan yang baru dijumpai tadi dengan menggunakan laluan yang telah ditinggalkan kesan kimia.

3. Anda tak musnah atau ambil tindakan terhadap semut yang kelihatan berseekoran. Tahu tak, sebenarnya mereka sedang mencari makanan baru untuk dijamu koloni. lain kali. musnahkan segera.

4. Segera musnahkan koloni semut yang dijumpai. Kalau tidak, jumlah koloni bakal berkembang biak pulak kalau tindakkan segera tak diambil.

Untuk membantras semut di dalam rumah, anda boleh cuba resepi yang dikongsikan oleh yatieimra di Facebooknya

Bahan-bahan:

¼ cawan cuka putih
1¼ cawan air paip
1-2 sudu makan sabun pencuci pinggan

Cara-cara:
Campurkan semua bahan, masuk dalam botol spray.

Cara menggunakan spray:

1. Spray di kawasan laluan semut secara kerap. Memang lepas spray, kimia yang dihasilkan oleh semut akan hilang, tapi semut akan hasilkan laluan lain.

2. Membersihkan sisa makanan tumpah. Cuka boleh hilangkan bau ‘manis’ gula, gabungan cuka & sabun pulak menanggalkan minyak.

3. Jadikan semburan untuk mencuci dapur selepas masak

4. Bersihkan kulat/kulapuk pada dinding/perabot. Spray & lap je (boleh tambah cuka kalau kulat tebal sangat).

5. Spray secara konsisten untuk hapuskan rumput liar di halaman rumah (untuk kesan yang lebih cepat, tambah sukatan cuka ½ cawan lagi. Kalau pekat sangat bukan setakat rumput, tanaman pn boleh mati kalau terkena)

6. Boleh juga digunakan untuk mop lantai. Boleh cairkan lagi dengan tambah 5 lagi bahagian air. Boleh tambah pencuci lantai kalau nak wangi. Gandakan sukatan untuk kuantiti yang banyak & gunakan air panas untuk lebih efektif.

Siapa kata duduk rumah apartmen tak boleh berkebun. Walaupun balkoni teresdia sangat terhad, Gee Ja berjaya tanam pelbagai jenis sayuran di balkoni rumahnya yang terletak di tingkat 10.

Kali pertama nak berkongsi di sini. Kebun kecil di balkoni tingkat 10, untuk bekalan makan sendiri & stress relief.

sawi choy sum, pakchoy, kailan, kangkung, bayam, bayam brazil, genovese basil, thai basil, bendi, ulam raja, kunyit, bangun-bangun, pudina.

Setakat ni guna cuka kayu & juga buat spray cili+garlic+sabun cuci pinggan utk control. Tak berjaya sgt. Apa lagi ya yang boleh diguna? Saya tak nak guna racun.

Seperti yang dikongsikan Impiana pagi tadi, Bunga Raya mempunyai kandungan Vitamin K yang tinggi. Menurut beberapa kajian, Bunga Raya juga digunakan sebagai salah satu ramuan untuk Merendahkan tekanan darah tinggi dan paras kolesterol serta meningkat imun badan. Sebab itu, petua orang dulu-dulu kalau demam basahkan kepala dengan air rendaman bunga raya.

Tambahan, populariti bunga raya sebagai salah satu bahan dalam dunia kulinari meningkat secara mendadak beberapa tahun ini di luar negara. Bunga ini kebiasaanya ditemui dalam ramuan teh, koktel dan kek.

Hari ini, Impiana nak kongsikan respi kegemaran ramai iaitu kari. Namun, berbeza kali ini salah satu ramuan untuk menghasilkan kari adalah kelopak bunga raya. Untuk bahan-bahan dan cara masakkan, boleh tonton video perkongsian dari Claypot Kitchen

Sayur jenis berdaun terutamanya bayam dan kangkung, 3 hari je dah mula layu dan lebih lagi rosak begitu sahaja. Sebenarnya, untuk sayauran berdaun ni ada cara atau teknik penyimpanan untuk tahan segar lebih 10 hari walaupun dah dipotong.

Cara-caranya:

1. Satukan kesemua sayuran dalam satu bekas besar dan rendam bersama air yang sudah ditambah sedikit garam selama 10 minit.
2. Toskan sayur selama beberapa minit dan rendamkan semula sayur dalam air tanpa garam selama 5 minit.
3. Toskan semula sekitar 15 minit atau sampai sayur kering sebelum masukkan ke dalam bekas kedap udara.
4. Simpan sayur dalam peti sejuk.


Buat Sendiri Perabot Taman Dengan 45 Kayu Palet

BUAT SENDIRI memang menyeronokkan kalau berhasil, apa kata kita cuba projek BUAT SENDIRI ni. BUAT SENDIRI perabot taman dengan 45 kayu palet. Laman yang dah lama hambar tu boleh la berwajah baru lepas ni. Bersantai  dengan keluarga tercinta hujung minggu memang terbaik tambah pulak buat BBQ…

Untuk projek ini, anda akan memerlukan kira-kira 45 batang kayu palet dan…

Kemudian, anda boleh mengubah taman anda dalam hanya beberapa jam.

Bersih dan gosok semua kayu palet dengan kertas pasir.

Tugas ini lebih mudah sekiranya anda mempunyai mesin pengamplas kayu, tapi jika tiada, anda boleh menggosoknya secara manual. Mungkin, ia agak remeh tetapi hasil akhirnya berbaloi dengan peluh dan air mata anda.

Selepas itu, cat semua palet dengan warna pilihan anda. Untuk mendapatkan rekaan gaya Inggeris, kami sarankan anda memilih warna putih. Jika anda mahu membuatkan taman nampak lebih luas, pilih warna lembut seperti warna pastel.

Penyembur cat automatik akan membuatkan tugasan ini lebih pantas. Namun, saya cadangkan anda untuk menyewa atau meminjam satu penyembur dari rakan anda kerana masa yang diperlukan untuk mengecat 45 kayu palet dengan berus cat tidaklah menyenangkan.

Selepas anda mengecat palet anda, biarkan ia kering selama 24 jam.

Sekarang, masa untuk memakukan kayu palet anda.

Ia lebih bagus sekiranya anda membuat lakaran rekaan taman mengikut keinginan anda. Ini akan memberikan kepada anda idea tentang berapa banyak kayu palet yang anda perlukan dan di mana dan bagaimana untuk menyusunnya.

Selepas anda selesai meletakkannya di mana perlu dengan paku dan gam kayu, langkah terakhir adalah hiasan.

Anda boleh menghias teres kayu anda dengan kusyen dan bantal berwarna-warni dan juga elemen hiasan yang lain untuk mendapatkan rupa taman yang hangat dan selesa seperti yang anda inginkan.

Siapa yang tak suka untuk berehat di teres kayu pada waktu petang yang redup? Saya sudah tentu suka. Sambil duduk bersembang, sambil minum teh dengan keluarga atau rakan-rakan!

Ya! Sekarang anda tahu yang anda boleh membuat sesuatu yang kreatif dan cantik dengan kayu palet tanpa perlu berbelanja besar.

Pada era DIY ini, ia sungguh bermanfaat untuk menemui benda kreatif yang boleh anda buat dengan objek-objek biasa di sekeliling anda.

Wah! Musim menuai dari negara Australia kini telah kembali sekali lagi untuk memberi peluang kepada rakyat Malaysia untuk menikmati beberapa buah anggur yang enak, lazat serta berkhasiat.

Terbaharu, jenama pengeluar buah anggur terkemuka dari Australia, Grown in Good Nature, dibawah sub-jenama oleh Hort Innovation selaku pengeskport serta pemasaran perdagangan antarabangsa, telah melancarkan kempen terbaharu iaitu ‘Anytime Is Grape Time’.

Pelancaran kempen ini, sebagai tanda permulaan musim buah anggur yakni telah pun bermula dari November hingga Mei dengan tempoh pasaran eksport bermula dari Januari hingga Mei.

Terdapat dalam lebih daripada 40 jenis, anggur dari Australia terkenal dengan rasa yang sangat enak dan kaya dengan pelbagai khasiat. Bagi yang tidak tahu, buah anggur ini kebiasanya berwarna merah, hitam atau hijau dan dikategorikan kepada dua – berbiji dan tanpa biji. Thompson Seedless, Flame Seedless, Crimson Seedless dan Red Globe adalah antara empat jenis anggur yang paling popular di Australia.

Buah anggur Australia juga merupakan snek yang sesuai untuk dinikmati pada bila-bila masa. Tambahkan buah-buahan ini ke dalam diet harian anda bagi mendapatkan khasiat antioksidan yang secukupnya. Anggur juga diperkaya dengan khasiat vitaminc C dan B6 yang sememangnya baik untuk kesihatan tubuh badan yang berpotensi mencegah sebarang penyakit kanser.

Jangan ada yang ada tidak tahu, anggur Australia dihasilkan di kawasan penanaman anggur utama di Sunraysia (Mildura dan Robinvale) di Victoria, dan di seluruh Queensland Tenggara. Kawasan pertumbuhan lain termasuk Carnarvon dan Lembah Swan di Australia Barat, daerah Riverina di Central New South Wales, South Australian Riverland dan tengah Wilayah Utara.

Untuk mendapatkan buah anggur Australia yang sangat digemari ramai ini, boleh pergi ke mana-mana pasar raya yang telah mengambil bahagian termasuk AEON, Jaya Grocer, TFP Retail, Lotuss, GCH Retail, Whole Foods Express dan Star Grocer untuk menikmati rasa buah anggur yang manis dan segar lagi sempurna.

Indoor plant atau tanaman di dalam rumah memberi suasana yang segar sekaligus menjadi pelengkap dekorasi. Namun, memandangkan wadahnya merupakan sebiji pasu, aliran nutrisi kepada tanaman amat terbatas

Walaupun ianya hanya tanaman hiasan, ia tetap peru dibajai apabila tiba masanya. Hal ini dapat memastikan tanaman indoor anda hidup sihat dan tumbesarannya optimum.

Tetapi, nak beri baja pada indoor plant ni bukan boleh sebarangan. Khuatir ia memberi impak kepada isi rumah pula. Oleh itu, fahami cara betul membaja indoor plant

Tidak semua baja dicipta menggunakan formula dan mempunyai kegunaan yang sama walaupun dari jenis yang sama. Namun, ramai yang menggunakan baja akhirnya menyebabkan tanaman mereka mati

Jenis cecair adalah baja yang paling sesuai untuk tanaman indoor. Seperti contoh jenis imulsi ikan. Ini kerana baja cecair lebih mudah dan cepat diserap tanaman

Jika tidak mempunyai baja jenis cecair, gunakan baja biji yang anda anda tetapi sebelumnya larutkan di dalam air. Larutkan sepertiga baja butir bersama 3 liter air. Lakukan pembajaan setiap 2-3 minggu sekali dari bulan Mac hinggaSeptember. Selebihnya adalah tempoh untuk tanaman anda berehat

Penjagaan tanaman indoor sama seperti yang lain. Diperiksa ada tak seranggan perosak, buang bahagian yang layu dan mati dan lain-lain. Tapi ada satu yang paling penting. lihat ada tak akar yang keluar dari bontot pasu. Jika ada, ia menunjukkan tanaman anda memerlukan pasu yg lebih besar atau perlu di pecahkan kepada beberapa bahagian rumpun kecil

Anda perlukan :
1) undercoat hycote 51WT + hycote 51WT hardener : RM98 seliter

2) EA4 finish (white) + EA4 finish hardener : RM45 seliter

3) EA4 finish (black) + EA4 finish hardener : RM45 seliter

Dan ini pula keadaan tandas sebelum dan selepas makeover.

SEBELUM

SELEPAS


Perkongsian Peguam Ini Buka Mata dan Minda Pembeli Rumah Dalam Pembinaan Agar Tidak Ditindas

HAK-HAK PEMBELI RUMAH DALAM PEMBINAAN : BIAR JELAS, JANGAN DITINDAS

Biasanya kita sebagai pembeli adakalanya maklumat yang lengkap dan tepat dalam bahasa yang mudah difahami tidak sampai kepada kita. Sudahnya dalam tidak sedar jadilah kita pembeli yang tidak tahu dan tidak menuntut hak kita yang sepatutnya. Bukan semua pemaju akan explain selengkapnya kepada pembeli. Perkongsian peguam ini mampu merungkai persolan kita selama ini.

Berikut adalah antara rumusan yang di perolehi daripada Forum Hak-hak Pembeli Rumah dalam Pembinaan anjuran HartaGuam, ABIM dan Dewan Seminar Kajang yang di adakan pada 9.12.217 (Sabtu) yang lalu.

Diantaranya;

1. Di dalam perjanjian jual beli (S&P) rumah dalam pembinaan yang menggunapakai Jadual G dan H Akta Pemajuan Perumahan (Kawalan dan Perlesenan) 1966, tiada peruntukan yang memberi kuasa kepada pembeli untuk menamatkan S&P akibat kelewatan pemaju menyiapkan rumah. Walau bagaimanapun pembeli boleh menamatkan S&P sekiranya projek tersebut disahkan terbengkalai oleh KPKT.

2. Tuntutan gantirugi kelewatan (LD) serahan milikan kosong (Vacant Possession) hendaklah dibayar oleh pemaju kepada pembeli sebaik sahaja pemaju menyerahkan milikan kosong rumah tersebut kepada pembeli.

3. Sekiranya pemaju gagal membayar LD dalam tempoh masa 30 hari daripada tarikh serahan milikan kosong dibuat, pembeli boleh menuntut daripada peguam agar LD tersebut dibayar daripada mana-mana wang progres yang dipegang oleh peguam.

4. Pembeli tidak boleh dikenakan faedah lewat bayar oleh pemaju sekiranya kelewatan disebabkan oleh pemaju gagal mengemukakan dokumen yang lengkap untuk membolehkan pembiaya melepaskan bayaran progres. Untuk pembiayaan perumahan kakitangan awam, pembeli tidak boleh dikenakan faedah lewat bayar untuk tempoh tidak melebihi 6 bulan bagi mana-mana peringkat pembayaran mengikut Jadual Ketiga di dalam S&P.

5. Pemaju hendaklah membaiki dan menyempurnakan pembaikan kerosakan rumah dalam tempoh 30 hari daripada tarikh penerimaan notis tuntutan pembaikan kerosakan daripada pembeli. Sekiranya gagal, pembeli boleh membaiki sendiri kerosakan tersebut dengan kos pembaikan dipotong daripada wang pertaruhan 5% yang dipegang oleh peguam. Tetapi pembeli hendaklah mendapatkan sebut harga kos pembaikan terlebih dahulu daripada kontraktor yang mereka lantik dan memberi peluang kepada pemaju untuk membaiki kerosakan tersebut sekali lagi dalam tempoh masa 30 hari.

6. Terdapat 2 jenis kerosakan rumah, pertamanya kerosakan yang dapat dilihat oleh mata kasar (patent defects) di dalam tempoh tanggungan kecacatan (DLP) dan yang keduanya kecacatan atau ketidakpatuhan pembinaan yang ditutupi dan ianya tidak terzahir di dalam tempoh DLP (latent defects). Tempoh liabiliti kecacatan hanya terpakai untuk ‘patent defects’ sahaja, manakala untuk ‘latent defects’ tiada tempoh liabiliti kecacatan terpakai. Ertinya untuk latent defects, walaupun selepas tamat tempoh liabiliti kecacatan, pembeli masih boleh menuntut terhadap pemaju sekiranya berlaku kerosakan dalam kategori sedemikian.

7. Proses pengeluaran Perakuan Penyiapan dan Pematuhan (CCC) perlu melalui prosedur yang ketat di mana sebelum CCC dikeluarkan oleh Arkitek, 21 perakuan melalui borang-borang G1-21 Yang melibatkan Perunding Jurutera, Jurukur Tanah, Arkitek Landskap, kontraktor utama, kontraktor elektrik berdaftar dan tukang paip berlesen hedaklah terlebih dahulu membuat pengesahan penyiapan kerja-kerja berkenaan. Jabatan kejuruteraan pihak berkuasa tempatan dan ajensi-ajensi teknikal bekalan utiliti juga hendaklah terlebih dahulu membuat pemeriksaan dan mengemukakan surat sokongan bahawa syarat syarat penyiapan telah dipatuhi sebelum CCC dapat dikeluarkan.

8. Tidak dapat dinafikan memang terdapat segelintir arkitek yang “nakal” yang mengeluarkan CCC sebelum sesuatu bangunan itu siap sepenuhnya. Ianya merupakan satu kesalahan yang berat di bawah Akta Arkitek. Walau bagaimanapun sekiranya berlaku sedemikian, pembeli boleh buat aduan kepada Lembaga Arkitek Malaysia (LAM) dan jika didapati bersalah , arkitek tersebut boleh dikenakan tindakan denda atau penjara yang boleh menyebabkan lesen amalan mereka sebagai arkitek akan digantung.

9. Biasanya, kerja-kerja arkitek untuk menyediakan pelan dan mendapatkan kelulusan PBT mengambil masa 3 hingga 4 tahun sebelum sesuatu bangunan itu didirikan dan mereka perlu menanggung liabiliti terhadap bangunan tersebut sepanjang jangka hayat bangunan tersebut.

10. Pemaju tidak boleh memohon tempoh lanjutan penyiapan bangunan daripada KPKT selepas S&P ditandatangani. Jika lanjutan diberikan selepas S&P ditandatangani, tindakan tersebut boleh dicabar menerusi proses undang-undang di Mahkamah.

11. Tuntutan boleh difailkan di Tribunal Pembeli Rumah bukan sahaja oleh pembeli rumah kediaman yang dibeli terus daripada pemaju, tetapi juga oleh pembeli yang membeli rumah daripada pemilik pertama selagi mana tempoh liabiliti kerosakan tersebut masih berkuatkuasa.

12. Tuntutan boleh dibuat oleh pembeli terhadap pemaju melalui Tribunal Pembeli Rumah dengan syarat pemaju tersebut mempunyai lesen pemajuan perumahan dan membina lebih daripada 4 buah unit kediaman atau pemaju tersebut menjual lot bangunan perumahan melebihi 4 lot dan berniat untuk membina lebih daripada 4 unit rumah kediaman di atas tanah tersebut. Walau bagaimanapun Tribunal juga boleh mendengar tuntutan oleh pembeli terhadap pemaju yang tidak berlesen.

13. Tuntutan di Tribunal Pembeli Rumah tidak boleh dibuat untuk projek rumah terbengkalai, atau rumah yang tidak dibeli melalui pemaju perumahan atau menuntut gantirugi kerana rumah yang dibeli berhantu.

14. Tribunal pembeli rumah boleh mendengar tuntutan yang besifat teknikal sepeti tuntutan liabiliti kerosakan rumah, kegagalan pemaju mematuhi pelan atau spesifikasi bangunan atau tuntutan penyelarasan keluasan rumah, dan juga tuntutan yang tidak bersifat teknikal seperti tuntutan LD atau tuntutan untuk mengembalikan deposit bayaran harga jual beli rumah.

15. Untuk melindungi kepentingan pembeli, mereka hendaklah membaca S&P dan memahami terma yang terdapat dalam S&P. Jika tidak faham, mereka perlu bertanyakan kepada peguam yang telah dilantik. Adalah juga dinasihatkan pembeli melantik peguam mereka sendiri untuk melindungi hak dan kepentingan mereka dan tidak hanya bergantung kepada peguam yang disediakan oleh pemaju secara percuma.

Sekian terima kasih.

Disediakan oleh:

SALKUKHAIRI ABD SUKOR
Timbalan Presiden
Persatuan Guaman Hartanah Malaysia (HartaGuam)

Adakah anda perasan kadangkala kita boleh berjimat dalam berbelanja untuk perkakas rumah yang kita nampak sudah rosak, tetapi boleh diperbaiki dan dibersihkan dengan guna bahan-bahan yang sedia ada di rumah?

Seperti contoh, permukaan seterika atau Iron kadangkala jika kita tersilap menetapkan suhu panasnya, pakaian kita akan terbakar dan sisanya melekat di permukaan. Perkara ini pasti membuatkan kita serabut dan mengambil jalan pintas membeli iron baharu.

1) Guna garam untuk tanggalkan kesan terbakar

Caranya mudah sekali, anda hanya perlukan:

a) Kain kapas yang tidak digunakan. Ia bertindak sebagai permukaan.

b) Garam memasak (Ikut keperluan size terbakar di permukaan iron)

Caranya:

Letakkan garam di atas kain kapas dan layurkan iron tersebut di atas garam. Layuran ini akan membuatkan sisa kain terbakar mudah ditanggalkan dan anda akan mempunyai permukaan iron yang seakan baharu dibeli daripada kedai.

2) Bersihkan papan pemotong dengan cecair lemon

Bahan yang diperlukan:

a) Sebiji buah lemon

b) Baking soda

c) Cuka

Caranya:

Taburkan serbuk baking soda di atas permukaan papan pemotong dan ratakan dengan potongan buah lemon. Selepas itu, lap papan pemotong dengan kain yang dicampurkan dengan cuka.

Akhir sekali, bilas papan tersebut. Anda akan nampak perbezaannya selepas dicuci. Ini kerana cairan lemon yang bersifat asid telah membunuh segala bakteria dan kuman yang terperangkap di sebalik hirisan pisau.

Mudahkan, inilah yang dikatakan nak seribu daya tak nak seribu dalih. Jom kita cuba teknik ini.

Cuba perhatikan disekeliling kediaman, adakah anda mepunyai sudut kosong dengan saiz dan angle yang tidak kena? Anda pun tak tahu nak letak apa pada sudut tersebut kerana ianya begitu pelik dan awkward..

Jangan khuwatir kerana di bawah, IMPIANA ada senaraikan beberapa idea menarik untuk anda cuba pada bahagian janggal yang tidak digunakan tersebut. Mudah-mudahan anda mendapat ilham dan inspirasi daripada perkongsian ini dan jangan lupa untuk gunakan imaginasi anda untuk mendekorasi sudut-sudut ini agar sesuai dengan personaliti dan keperluan kediaman anda.

Pasangkan rak bucu yang unik dan menarik.
Satu siri rak kecil yang diletakkan di satu sudut boleh menjadi kawasan paparan yang bagus dan juga merupakan elemen yang sangat praktikal.

Meja menulis untuk ruang lebih produktif.
Perabot juga boleh diletakkan di sudut dengan hiasan dan ruang yang bersesuaian. Meja tulis merupakan salah satu kegunaan yang boleh dipraktikkan pada sudut begini.

Sudut membaca yang cosy.
Satu lagi idea yang hebat adalah untuk mewujudkan sudut membaca yang selesa di salah satu sudut kosong rumah anda.

Tumbuhan yang menyegarkan.
Tumbuh hijau lebih-lebih lagi yang besar merupakan elemen hiasan yang sangat bagus dalam setiap ruang dan akan nampak lebih sempurna jika di letakkan pada sudut ruang yang kosong dan hambar.

Lampu lantai yang dramatik.
Sudut janggal yang kosong akan tampak lebih menonjol jika dilengkapi lampu lantai yang tinggi. Selain dapat menerangi ruang ia juga merupakan hiasan yang amat menarik dan praktikal.

Sudut bermain Si Kecil.
Kanak-kanak pasti sukakan idea ini. Mereka boleh mempunyai ruang khas untuk bermain tanpa menggangu kawasan lain didalam kediaman.

Gantungkan koleksi gambar atau wall art.
Akhir sekali, anda juga boleh cuba gantungkan koleksi gambar keluarga ataupun hasil seni berharga pada sudut sebegini. Menjadikannya lebih menarik dan dihargai.

Biasanya, imej pertama yang timbul dalam kepala setiap kali berbicara tentang penyebaran penyakit adalah kafe yang dipenuhi orang, tandas awam yang kotor mahupun sudu dan garfu di restoran yang tidak dicuci dengan baik. Kawasan terbabit mungkin dipenuhi dengan kuman dan virus merbahaya. Untuk anda yang sensitif pada persekitaran, pasti terdapat hand sanitizer dan tisu basah untuk digunakan selepas memegang tempat-tempat yang berpotensi menyebarkan penyakit.

Tetapi malangnya, penyebaran penyakit tidak sahaja boleh berlaku di kawasan-kawasan tersebut. Anda mungkin tidak percaya, tetapi di rumah juga kita terdedah dengan virus dan kuman yang menyebabkan penyakit. Biasanya, barangan dirumahlah yang menyimpan seribu satu rahsia yang tidak disangka-sangka dan boleh menjejaskan kesejahteraan isi rumah. Perkara ini jugalah yang boleh menyebabkan selsema atau batuk yang berterusan pada waktu malam jadi anda perlu mula mengambil langkah berjaga-jaga.

Berikut adalah beberapa perkakas dalam rumah yang mungkin membuat anda sakit – dan tips penjagaan untuk memastikan kediaman anda sentiasa bersih dan selamat.

1. Peti Sejuk
Selain daripada membuang kesemua sisa-sisa makanan yang telah basi dan bususk, jangan lupa beri perhatian pada bahagian tersorok yang mungkin anda terlepas pandang. Contohnya, sebarang cecair yang tumpah dan bertakung dalam dulang peti sejuk yang tidak dibersihkan mungkin akan masuk dan mencemari makanan lain. Laci menyimpan buah-buahan dan sayur-sayuran pada bahagian bawah juga perlu anda periksa dengan kerap agar sentiasa bersih dan tidak mempunyai sebarang takungan air. Pelbagai mikroorganisma mungkin sedang membiak dengan pesat jika anda gagal untuk membersihkan bahagian-bahagian ini. Jangan geli untuk bersihkan semua sudut dan celahan peti sejuk anda menggunakan air suam dan baking soda.
Pakar juga ada mencadangkan supaya mencuci sebersihnya buah-buahan dan sayur-sayuran anda sebelum disimpan kedalam peti sejuk.

2. Sarung/ Alas Tilam
Ini mungkin perkara yang paling anda tidak suka dengar tetapi inilah realitinya. Lembaran putih cantik yang anda pasangkan pada tilam itu mungkin menjadi tempat tinggal tetap bagi hama. Haiwan kecil yang anoyying ini akan buatkan anda mudah terkena jangkitan yang menyebabkan demam atau memudaratkan lagi alahan pada habuk. Keadaan bilik yang tertutup dengan tingkap yang tidak dibuka dan kelembapan dalam udara boleh memburukkan lagi keadaan. Jadi, buka tingkap bilik setiap pagi supaya udara segar boleh mengalir kedalam dan tetapkan suhu panas sewaktu membasuh cadar dengan pencuci anti bakteria. Jangan lupa juga untuk memvakum bilik anda dari masa kesemasa.

3. Mesin Pengisar
Mesin pengisar atau blender biasanya digunakan untuk mengisar buah atau sayur-sayuran. Jadi, jika anda tidak membersihkan mesin selepas setiap penggunaan, anda mungkin telah menggalakkan pembiakan kuman didalamnya. Alat kecil pada bahagian bawah pengisar yang tidak dicuci boleh menjadi tempat mikroorganisma seperti E.Coli dan salmonella berkumpul. Apa yang perlu anda lakukan adalah cuci setiap bahagian blender satu per satu selepas digunakan kemudian keringkan sebelum disimpan didalam tempat yang bersih.

4. Alatan Pembersihan
Walaupun sabun cucian anda berbau seperti lemon atau epal yang menyegarkan, sebenarnya ia mengandungi pelbagai bahan kimia yang kuat dan boleh pedihkan kulit, rosakkan buah pinggang dan hati serta memberi tekanan pada sistem saraf dalam tubuh manusia. Jadi jika anda terpaksa gunakan sebarang produk bertosik ini, jangan lupa untuk pakai sarung tangan getah dan untuk mengurangkan kesan buruk, cairkan produk dengan dengan air terlebih dahulu.
Untuk penyelesaian yang lebih mudah, gunakan sahaja bahan-bahan semulajadi yang boleh didapati dalam kabinet anda seperti cuka atau baking soda.

5. Penyedut Habuk
Jika anda malas untuk membersihkan penapis vakum, risiko untuk bakteria menjijikkan masuk kedalam sistem anda telah menaik serta merta. Jika mereka berjaya, ia akan mencetuskan alahan dan menjejaskan keupayaan anda untuk bernafas dengan normal. Debu atau habuk yang datang dari vakum anda mengandungi kuman kalis antibiotik yang boleh merosakkan paru-paru dalam jangka masa panjang. Pastikan anda bersihkan penapis dengan kerap dan membuka tingkap apabila sedang menggunakan vakum.


Memiliki Sebanyak 24,124 Koleksi Kereta Mainan Hot Wheels, Individu Ini Telah Menjadi Perhatian Seluruh Dunia

Menerusi hantaran di akaun laman media sosial Facebook miliknya, pemuda berkenaan memaklumkan individu terbabit telah mengumpul sebanyak 24,124 buah kereta jenama Hot Wheels.

“This persons owns 24,124 hot wheels model cars,” tulisnya.

Dalam pada itu, perkongsian foto itu juga turut memaparkan lebih puluhan ribu kereta mainan jenama tersebut yang telah disusun rapi dan kemas dalam sebuah bilik khas.

Lantas, entri berkenaan telah menjadi perhatian dan mendapat reaksi pelbagai daripada wargamaya seluruh negara.

Rata-ratanya menzahirkan rasa kagum dan bangga dengan semangat serta minat yang mendalam ditonjolkan oleh individu tersebut sebagai pengumpul koleksi kereta mainan jenama Hot Wheels.

Jadi, ada tak di kalangan anda yang mempunyai minat yang sama seperti ini untuk mengumpul koleksi kereta mainan jenama Hot Wheels ini? Jika ada, anda berasa kagum melihat hasil minat hobi individu ini?

Stail abad pertengahan dilihat sebagai suatu trend yang timeless dan sentiasa mendapat tempat di hati pengguna. Mula dikembangkan seawal pertengahan tahun 30-an lagi, stail ini amat sesuai untuk mereka yang gemarkan dekor simple but elegant. Dengan motto form follows function, deko abad pertengahan amat menitikberatkan fungsi dan bentuk yang sederhana bagi sesuatu perobot. Potongan yang bersih, bentuk organik lembut dan warna natural yang digunakan menjadikan stail ini tidak lapuk ditelan zaman.

IMPIANA paparkan 10 inspirasi ruang makan yang menerapkan unsur abad pertengahan yang pasti memikat hati!

Sumber : Pinterest

Tembok atau dinding kediaman yang mengelupas tidak kira interior mahupun exterior adalah antara perkara yang biasa berlaku. Bahkan, masalah ini kerap berlaku pada dinding yang baru dicat. Jika hal ini terjadi pada dinding rumah anda, janganlah terburu-buru untuk memanggil tukang untuk memperbaikinya kerana ada beberapa cara mudah yang boleh anda lakukan sendiri. Sebelum itu, anda perlu kenalpasti punca cat pada dinding mengelupas

1. Umur cat yang yang sudah lama (mengapur) sehingga daya lekatnya berkurang.

2. Kondisi dinding yang lembap, salah satu penyebab utama pengelupasan cat tembok (flaking) adalah kondisi tembok yang lembap. Hal ini mungkin berlaku disebabkan oleh banjir, terdapat aliran air pada dinding secra kerap dan dalam tempoh yang lama akibat kebocoran atau sebagainya

3. Proses cat dilakukan sebelum konkrit dinding kering dalam tempoh yang sepatutnya

4. Proses kemasan dinding yang kurang baik juga antara sebab cat pada dindin atau tembok mengelupas atau tidak melekat

5. Kualiti cat yang tidak baik turut memainkan peranan. Sebab itu, anda perlu semak denagn penjual bukan sekadar jenis cat malah tempoh ketahanan cat yang dibeli

6. Teknik cat yang salah. Ini antara faktor penyumbang utama kepada masalah cat cepat mengelupas. Antara perkara yang kerap diabaikan adalah, dinding yang hendak di cat tidak dibersihkan terlebih dahulu. Sehinggakan sisa atau lapisan cat lama tidak di singkirkan. Hal ini pendorong keapda lapisan cat baru mengelupas

HOOGA diolah daripada perkataan Denmark iaitu hygge yang bukan saja merupakan sebuah konsep tetapi juga menggambarkan gaya hidup yang merangkumi perasaan tenang dan selesa melalui perkara-perkara yang mudah dalam kehidupan seharian. Konsep hygge berupaya mewujudkan suasana cosy atau mesra dan selesa dalam sesebuah kediaman dengan berpaksikan falsafah yang telah popular dalam tradisi Denmark sejak tahun 1800-an lagi.

Diilhamkan dari kehangatan dan kemesraan konsep hygge, HOOGA merupakan jenama perkakas dan dekorasi kediaman dengan variasi pilihan produk bersesuaian buat seluruh ahli keluarga anda. Berbekalkan kefahaman tentang keperluan pengguna masa kini, HOOGA sentiasa membawakan pelbagai jenis keperluan seperti aksesori tempat tidur, peralatan bilik mandi, lampu, perabot dan juga ruang penstoran bagi melengkapi setiap sudut kediaman.

“HOOGA menggambarkan sesuatu yang sederhana tetapi menyempurnakan dan memenuhi setiap aspek kehidupan dengan cara menikmati kebahagiaan melalui perkara-perkara kecil yang signifikan disekeliling kita. Dan perkara tersebut adalah hygge. Anda tidak perlu ubah suai keseluruhan kediaman untuk menjadikannya lebih hyggelic kerana transformasi boleh berlaku walau hanya dengan penambahan kecil. Kami berharap rangkaian ini memberi inspirasi kepada orang ramai untuk meraikan keseronokan sederhana dalam kehidupan dengan mengubah rumah mereka kepada sesuatu yang lebih menarik dengan HOOGA, “kata Koay Gray Sen, Ketua Pegawai Operasi HOOGA.

Sejak debut pertamanya di Suntec City, Singapura pada Ogos 2018, HOOGA telah memperoleh kejayaan serta sambutan yang luar biasa dari penggemar konsep hygge di rantau ini. HOOGA kini mengembang sayapnya ke Malaysia dengan pembukaan rangkaian terbarunya yang terletak di 1 Utama Shopping Centre. Dengan keluasan meliputi 7,641 kaki persegi, ini adalah kedai HOOGA terbesar yang ada di seluruh Malaysia. Jom ramai-ramai kita rasai sendiri gaya hidup hygge bersama HOOGA dengan pilihan yang pelbagai.


Resepi Seri Air Bunga Pelbagai Guna, Petua Kulit Muka Anjal Orang Melayu Lama

Air mawar memang sudah sinonim pengunaanya secara tradisional masyarakat melayu. Boleh buat penyegar muka, campuran dalam pelembap atau bedak muka dan pelbagai lagi. Ini kerana kandungan gizi yang terdapat di dalam air tersebut bukan sekadar mampu memberi kesegaran dan menganjalkan kulit muka, malah ia menaikkan aura seri si pemakai.

Sekarang ni, bila nak guna kita akan pergi ke kedai-kedai jamu untuk mendapatkan air mawar tu kan? Namun kita tidak pasti sumbernya dan ada juga menipu sebenarnya mereka hanya mengunakan bahan kimia untuk menghasilkan air mawar tersebut.

Apa kata, kita ikut resepi orang-orang lama untuk hasilkan air mawar atau air bunga yang lebih menyegarkan. Tapi di sini Laman Impiana olah sedikit untuk menjadikan air bunga tersebut lebih padu. WOWWWWWW!

Bahan-bahan:

2 genggam        Bunga-bunga harum dan segar seperti mawar, tanjung dan sebagainya
2 sudu teh       Bunga lavender kering (pilihan)
2 gengam        Daun pudina
3 titik              Pati Minyak lavender (pilihan)
3 titik              Pati Minyak mawar (pilihan)
2 cawan          Air yang disaring bersih

* yang ditanda dengan pilihan tu, kalau taknak pun tak apa. Tapi kalau ada lagi elok.

Cara-cara:

1. Ramaskan 1 genggam bunga bersama daun pudina dan letakkan di dalam bekas.

2. Didihkan air dan biarkan ia seketika sehingga sedikit dingin

3. Masukkan bunga dan daun pudina yang telah diramas ke dalam air yang telah sedikit dingin tadi dan biarkan 30 minit

4. Saringkan air dan buang semua daun pudina dan bunga yang telah direndam bersama tadi

5. Masukkan baki lagi satu genggam bunga dan daun pudina tadi ke dalam air yang telah disaring dan kacau beberapa ketika dan dibiarkan terendam lagi 30 minit

6. Saring sekali lagi dan pastikan tiada sisa yang tertinggal

7. Masukkan kesemua pati minyak mawar dan lavender jika perlu dan kacau rata.

8. Simpan air bunga yang telah siap di tempat berhawa dingin. Bila nak pakai, keluarkan sejam sebelum digunakan.

Profil taman
Pemilik: Scarlette Lee Suyin
Lokas: Subang Jaya
Jenis kediaman: Semi-D
Keluasan taman: 1,800 kaki persegi
Konsep taman: Tropika
Tempoh taman: 4 tahun

Dinding atau tembok pagar yang menggunakan batu bata merah memang menjadi idaman ramai. Namun tidak bagi pemilik kediaman yang terletak di Subang Jaya. Ilmu dan kemahiran seni yang dimiliki diguna pakai untuk menata hias laman.

Untuk mengurangkan kerja-kerja penyelenggaraan, pemilik lebih gemar memilih gabungan harmoni pelbagai tekstur tanaman hijau pelbagai tekstur menghias latar kediaman. Rugi besar apabila paduan kehijauan tidak dapat dilihat denagn sempurna.

Jadi pemilik mengambil langkah berani untuk mengecat tembok pagar batu bata merah yang berukuran 2.5 meter ini dengan warna gelap untuk menonjolkan lagi rona hijau dan tekstur tanaman. Warna yang dipilih adalah blue night atau ada yang sinonim dengan nama night sky.

Kenapa dalam banyak-banyak warna gelap, biru kekelabuan ini menjadi pilihan? Sebaiknya hitam adalah padanan terbaik. Namun pemilik khuatir, warna hitam akan meninggalkan kesan capukkan atau watermark. Jadi, laman pemilik lebih mudah kelihatan kotor.

Tabur Garam Untuk Hasilkan Jambu Madu Cantik, Padat Dan Buahnya Besar. Jambu madu kalau lambat dibalut memang bila masak nanti, luar je cantik, tapi dalam nya ada penghuni. Tapi, nak layan balut buah jambu ni pun, jenuh juga. Nak-nak kalau pokok dah besar dan tinggi. Susah nak gapai.

Tapi Iffah Effa ada cara nak pastikan pokok jambu madu mengeluarkan hasil yang cantik dan sedapa macam beli dekat kedai.

Masalah orang kita bila tanam jambi dia biar pokok besar-besar. Lepas tu, susah nak kutip. Sayang buah jadi busuk. Dah lah nak dapatkan baka buah jambu yang baik dan cantik pun payah

Nak kongsi ilmu. Kalau salah, tolong tegur. Jambu saya ni tak pakai racun pun. tapi buah padan dan sedap. Ini yang saya lakukan:

1. Kalau pokok dah lama tapi tak berbuah, cara dia anda boleh guna garam kasar sedikt. Caranya, diri dekat pangkal pokok dan menghadap keluar.Tabur garam tadi menghadap kelur mengelilingi pangkal pokok (sebab akar dah bergerak jauh dari batang) Teknik ini juga sesuai digunakan ketika membaja pokok.

Garam tersebut bagi tujuan untuk tambah manis pada buah. Lagi pun, orang dulu-dulu selalu cakap, sebelum kau hidup, aku dah makan garam

2. Cantas poko. Jangan biarkan pokok terlalu tinggi. Tinggalkan pada ketinggian 10 kaki sahaja. Selebihnya, boleh cantas. Ia bagi tujuan untuk memudahkan anda menuai hasil dan membungkus buah

3. Ketika putik buah sebesar ukuran 20sen, boleh cepat balut buah dengan plastik atau kertas surat khabar. Jika menggunakan plastik, pastikan ada lubang air bagi mengelak air bertakung ketika hujan

4. tujua balut, supaya lalat buah tak rosakkan buah. Jika terdapat bintik hitam pada permukaan buah sebelum dibungkus, buangkan terus buah tersebut. Hanya pilih yang cantik sahaja.

5. Jika terdapat buah yang dah rosak atau jatuh ketanah, segera buang kan jauh-jauh atau bakar terus. Pastikan bawah pokok sentiasa kosong. Ini kerana, buah yang dah busuk mempunyai fangus. Hal ini akan mengundang ancaman kepada akar pokok pula.

6. Cantas dan kurangkan kuantiti daun pada pokok. Bila terlalu banyak buah, ia akan mengakibatkan hasil kurang

Ramai beranggapan untuk menanam lobak merah ia memerlukan batas. Memang benar, ini kerana lobak merah memerlukan tanah yang dalam untuk membolehkan ia menghasilkan ubi yang panjang. Oleh hal yang demikian, batas adalah penyelesaian yang terbaik untuk menghasilkan lobak merah yang cantik. Namun, tidak mustahil untuk anda tanam lobak di dalam pasu jika kena pada caranya.

Memandangkan lobak memerlukan kondisi tanah yang dalam untuk membolehkan ia menghasilkan umbisi yang cantik, anda memerlukan pasu atau bekas yang mempunyai ke dalam minimum 1.5 kaki.

Dapatkan benih lobak dari variati Chantenay atau Nantes. Elakkan menanam lobak merah dari variati Imperator kerana ia dari variati yang panjang. Untuk variati tersebut, anda memerlukan bekas atau pasu yang ber kedalaman lebih 2.5 kaki. Selain itu juga, benih lobak merah mini atau bulat seperti lobak merah mini romeo juga amat sesuai ditanam di dalam pasu

Lobak merah mempunyai tekstur biji benihnya yang sangat halus. Oleh itu, ia akan memberi sedikit masalah untuk anda melakukan semaian terus pada medium tanaman. Tambahan pula, risiko tanaman tidak menjadi lebih tinggi.

Untuk proses semaian paling cepat dan mudah, anda perlu sediakan sehelai kertas tisu yang telah ditaburkan sedikit benih lobak merah. Lipat tisu tersebut menjadi 4 segi seperti poket dan renjis kan sedikit air untuk melembapkan tisu tadi.

Masukkan tisu yang telah dilembapkan tadi ke dalam plastik atau zip lock bag untuk mengelakkan ia cepat kering. Simpan plastik berisi tisu lembap tadi di dalam peti sejuk sekurang-kurangnya 5 hingga 7 hari. Selepas 7 hari, barulah anak lobak merah boleh dipindahkan ke dalam bekas tanaman

Lobak merah memerlukan medium tanaman jenis peroi dan sedikit berpasir. Campuran terbaik untuk tanaman lobak merah adalah 2:1:1 (Tanah hitam/loam/topsoil):pasir sungai:kompo. Gaul semua media sehingga rata dan masukkan ke dalam bekas tanaman sehingga penuh.

Buat lubang pada kedalaman 2 inci sebesar jari telunjuk dengan jarak 5 inci setiap satu. Masukkan benih yang telah bercambah tadi ke dalam setiap lubang dan kambus lubang tadi dengan tanah yang nipis kemudian disiram. Letak anak pokok di bawah tempat separa teduhan selama seminggu atau sehingga ia betul-betul stabil

Lakukan siraman 2 kali sehari setiap awal pagi dan lewat petang. Apabila hujan, siraman tidak perlu dilakukan dan pastikan medium tidak bertakung air dan basah. Cabut rumput dan rumpai untuk mengurangkan kadar saigan dengan lobak merah.

Untuk dapatkan lobak yang sihat dan besar, kurangkan penggunaan baja. Ini kerana penggunaan baja yang berlebihan dan kerap hanya daun nya sahaja yang merimbun namun hasil lobaknya kecil. sebaiknya, gunakan baja kompos pada lobak merah anda dan elakkan penggunaan baja bernitrogen tinggi

Lobak merah sedia tuai apabila mencapai usia 60 hingga 90 hari mengikut variati. Sebelum di tuai, pastikan tanah di sekitar lobak merah digembur terlebih dahulu untuk memudahkan ia mudah di atrik dan mengurangkan risiko ubinya terpatah

Sumber: http://tanomkinotuan.blogspot.com


(GAMBAR) Wanita Ini ‘Touch Up’ Ringkas Saja Tetapi Rumah Kampung 100 Tahun Ini Tetap Nampak Sweet

Menurut Puan Fad, beliau mengambil masa selama 2 bulan sahaja Puan Fad telah berjaya mendeko cantik rumah berusia hampir 100 tahun yang terletak di Klang itu. Berbekalkan bajet keseluruhan RM5k, beliau hanya membeli barangan dan hiasan rumah dari IKEA, Kaison serta kedai serbaneka ECO kerana harga yang mampu milik.

Katanya lagi, sebelum memulakan proses dekorasi semula ini, beliau terlebih dahulu menetapkan konsep yang ingin disampaikan. Kemudian tentukan bajet keseluruhan sebelum menyediakan list barangan yang perlu dibeli agar tidak bercanggah dengan konsep dan bajet yang telah ditetapkan. Warna-warna natural dan lembut dipilih agar kediaman tampak lebih nyaman dan ceria.

Mari IMPIANA bawakan pembaca semua menikmati transformasi rumah lama ini menjadi lebih kemas teratur dan selesa.

SELEPAS

Memilih konsep kediaman bukanlah berdasarkan kepada minat semata-mata. Tetapi, ia perlu bersesuaian dengan perwatakkan dan keperluan harian anda. Contoh kata, anda minat rumah berwarna putih. Tapi pada hakikatnya, anda seorang yang pemalas atau mempunyai keluarga yang besar. Adakah deko berwarna putih tu sesuai dengan situasi dan personaliti anda?

Jadi dalam memilih dekor yang bersesuaian dengan diri anda, kaji dulu personaliti anda. Bila dah tahu, baru tengok apakah konsep dekor bersesuain dengan diri anda dari senarai yang telah disediakan

Pembersih atau OCD

Untuk mereka yang OCD atau sangat pembersih, deko berwarna putih tadi memang sesuai. Tapi kalau anda jenis OCD yang mempunyai kekangan masa untuk mengemas rumah, sebaiknya pilih konsep kedimana minimalis.

Konsep minimalis tidak memerlukan perabot dan perincian yang banyak. Disamping itu, ia lebih mudah tersusun dan akan membuatkan minda anda lebih tenang. Ruang rumah yang kosong dan lapang akan memudahkan anda untuk kekal fokus kepada hal-hal yang lebih penting.

Kerjaya seorang fashionista, instagrammer atau ikon media sosial

Kebiasaanya, orang yang banyak mendedahkan diri terhadap umum ni mudah mendapat perhatian dan sentiasa diikuti. Oleh itu, mereka harus kelihatan “up to date” sama ada dari segi fesyen ataupun lifestyle. Disamping itu, anda yang mempunyai kerjaya yang cemerlang dalam bidang ini harus berfikiran terbuka dan seorang yang suka mencuba.

Oleh itu, konsep yang amat bersesuaian dengan anda yang mempunyai personaliti ini adalah kediaman yang berkonsepkan kontemporari kerana sentuhan deko ini sentiasa akan nampak segar dan terkini.

Walaupun stail kontemporari akan sentiasa berubah mengikut masa dan trend pada ketika itu, ada elemenpemilihan perabot bertamakan Scandinavian contohnya masih boleh dikekalkan dalam tema kontemporari. Penggunaan hasil karya dan poster juga amat sesuai dengan tema ini.

Golongan muda yang cemerlang dan profesional

Anda seorang yang amat suka dengan gaya hidup urban dan mewah. Kehidupan harian anda sangat tersusun dan kebiasaan akan dihabiskan dengan kerja dari 9 hingga 5 petang. usai kerja, masa untuk ke gim dan selepas tu bersantai di kedai-kedai atau restoran mewah dan terkemuka adalah cara hidup anda.

Jelas ini menunjukkan, gaya dan konsep kediaman moden amat sesuai untuk anda yang jenis metropolitan ini. Kebiasaanya untuk konsep kediaman ini, pemilihan unit studio, SOHO atau SOVO amat bertepatan dengan anda.

Pemilihan perabot eksklusif dengan gabungan warna yang kontra amat bersesuaian dengan konsep kediaman moden. yang penting hasilnya harus kelihatan seperti hotel

Penggunaan perabot yang licin dan tanpa tekstur, ia akan membuatkan rumah anda tampak lebih elegan. Anda boleh menggunakan kombinasi perabot, langsir, dinding dan lantai untuk mendapat efek ‘monochrome’.

Anda seorang jurugambar, designer atau berjiwa hipster

Kebiasaanya, anda yang memegang personaliti ini merupakan seorang yang kreatif dan inovatif. Hanya mereka yang mempunyai sisi kreatif sahaja boleh menghargai tema dekorasi yang nampak seperti bangunan tak siap ini atau lebih mudah dikenali sebagai konsep industri.

Di Malaysia, tema atau konsep ini amat digilai oleh golongan muda. Kebanyakkan pejabat dan kafe menggunakan konsep dekor ini sebagai tarikkan. Material yang selalu dipilih untuk konsep industri adalah seperti tekstur batu bata, konkrit dan kayu.

Untuk mendapatkan stail ini, kombinasi penggunaan batu bata sebagai hiasan dinding, permukaan konkrit dan guna pakai kayu lama adalah amat penting. Penggunaan besi dan kerja pendawaian elektrik terbuka juga menjadi salah satu elemen menarik dalam hiasan dalaman stail industrial ini.

Anda sangat “easy going”

Umum tahu anda seorang yang ringkas, tenang dan amat mudah didekati. Melalui personaliti ini, konsep kediaman yang bersesuaian dengan adalah nordic atau scandinavian.

Walaupun pemilihan perabot untuk konsep kediaman ini ringkas dan hampir sama dengan minimalis, ia mementingkan perincian lain seperti pasu, ornamen bingkai gambar, lampu, bakul dan sebagainya. Namun kebiasaannya pemilihan perabot kayu dengan rona-rona pastel adalah bersesuaian.

Konsep kediaman nordic atau scandinavian lebih menonjolkan material kayu. Bukan sahaja pada perabotnya, malah kemasan lantai dan dinding.

Sempena Hari Raya yang akan tiba tidak lama lagi, mesti kita sudah tercari-cari langsir baru, sofa baru dan segala hiasan lain yang akan mencantikkan lagi ruang tamu. Mesti kita mahukan ruang tamu nampak cantik dan berseri untuk menerima tetamu. Selain daripada segala hiasan tersebut, dinding adalah elemen yang paling penting yang dapat menukar 100% penampilan ruang tamu kediaman. Pendek kata jika anda tidak mahu menukar langsir dan sofa kerana masih baru dan elok untuk digunakan, maka melakukan sedikit dekorasi pada dinding adalah solusi terbaik.

iWals adalah wallpanel yang mempunyai efek 3D, dalam masa yang sama mampu membuatkan dinding anda mempunyai dimensi dan kelihatan seperti efek sebenar. Tekstur permukaan iWals yang berlekuk dengan pelbagai warna dan corak ini apabila dipasang akan membuatkan ruang tamu lebih berseri kerana cahaya lampu dipantulkan semula dengan lebih sempurna. Terdapat 12 design dengan 8 warna berbeza bersaiz 690mm x 380mm untuk iWals, dan 690mm x 380mm untuk iRock yang salah satunya pasti sesuai dengan ruang tamu anda.

Efek corak natural stone berwarna cerah ini akan membuatkan ruang tamu kelihatan luas dan tinggi. Pantulan cahaya lampu nya pula dibias cantik dan sempurna serta mampu menaikkan seri perabot. Pilihan yang tepat sebagai feature wall. Terdapat dua warna pilihan iaitu putih dan coklat.

Corak beralun seperti cengkerang ini juga tidak kurang hebatnya. Ia mencipta efek ruang tamu lebih luas dan elegan. Corak 3D yang terhasil menyuntik tekstur pada ruang tamu sekaligus dinding anda tidak kelihatan mendatar dan membosankan.

Bagaikan seperti lekatan natural stone yang sebenar. Panel iWals dicipta untuk kelihatan sempurna sekaligus menjadikan kediaman anda lebih bernilai dan eksklusif. Anda boleh menggabungkan dua warna mengikut citarasa.

Inginkan kelainan? Tidak terhad dengan warna-warna natural, terdapat 8 pilihan warna menyuntik seri kediaman anda. Jika anda sukakan warna yang ceria dan terang gabungkan dengan perabot atau langsir yang terdiri dari warna selamat seperti putih, earth tone atau gelap. Jangan caca marba sehingga anda dan tetamu pening nanti. Ada masalah untuk mencari warna sesuai? Kunjungi booth 4P602, Hall 4 HomeDec KLCC pada 26 April – 29 April 2018 nanti untuk konsultasi dengan pakar iWals.

Tidak terhad pada dinding, jadikan sebagai frame gambar pun tetap menarik. Sedikit treatment pada dinding sudah mampu menaikkan seri ruang anda malah kelihatan sangat eksklusif. Sesuai untuk pemilik yang sukakan dekorasi ringkas.

Kreativiti itu tiada had. Anda boleh hasilkan kombinasi dua warna dengan corak yang anda mahukan agar ruang tampil lebih menarik. Penampilan baru ini sudah pastinya akan membuatkan ruang tamu berubah wajah 100% ketika hari raya nanti. Silap-silap tetamu fikir anda baru sahaja renovasi rumah.

Dengan adanya panel iWals, anda tidak perlu kehadiran perabot yang banyak dan menyesakkan. Cukup seringkas mungkin kerana tekstur wallpanel ini membuatkan ruang anda kelihatan seimbang dan terisi.

Tidak terhad di ruang tamu, impak di ruang tangga juga sangat menarik selepas dindingnya dihias dengan wallpanel 3D ini. Kelihatan lebih tinggi dan cerah bukan?

Jika cat putih atau wallpaper menghasilkan efek 2D, berbeza dengan tekstur iWals yang menghasilkan tekstur dan corak yang kelihatan real. Memudahkan kerja padanan dekorasi dinding anda dengan hiasan lembut seperti langsir, karpet dan lain-lain.

Ingin wujudkan ruang yang mempunyai border dengan ruang lain? Lekatkan juga siling anda dengan panel iWals, hasilnya begitu menarik tanpa perlu membuat renovasi yang rumit dan meremehkan.

Antara ciri terbaik yang ditawarkan oleh Wallpanel iWals adalah;

Semua panel iWals direkabentuk secara 3 dimensi yang memberi efek shadow and depth pada ruang tamu anda. Secara fizikalnya ia dapat mencipta ilusi luas, tinggi dan menarik pada ruang tamu.

Anda boleh memasangnya sendiri kerana ia sudah sedia dilekatkan dengan gam industri dan ringan.

Ia kalis air, 100% boleh dicuci dan tidak menyerap air.

iWals adalah 100% bebas VOC, non-toxic dan boleh dikitar semula. Ia juga antimicrobial yang mampu menghalang pertumbuhan kulat dan lumut.

Kunjungi kami di HomeDec KLCC Booth: Hall 4, 4P602
Tarikh: 26 – 29 April, 2018 Masa: 10 a.m. – 8 p.m.
Tempat: Kuala Lumpur Convention Centre (KLCC)

Trocellen S.E.A. Sdn. Bhd.
Lot 2213, Batu 9 Kebun Baru,
Jalan Kasawari, 42500 Telok Panglima Garang,
Selangor, Malaysia

WALL ID Sdn. Bhd.
No 62, Jalan Bendahara 10/6,
Taman Bendahara, 450000 Kuala Selangor,
Selangor Darul Ehsan.

Kata orang, sambutan lebaran kebelakangan ini bukanlah sekadar meraikan tetamu. Malah suasana dimeriahkan lagi dengan konsep-konsep yang menarik bagi mencari kelainan dan diingati oleh para tetamu.

KEMBALI KE DESA. PAKAIAN RINGKAS, SEKADAR KURUNG KEDAH ATAU KURUNG BASAHAN YANG CUKUP SELESA DAN SEDERHANA TETAPI ITULAH YANG MENYERIKAN MAJLIS ANDA.

Bahkan tuan rumah juga bukan main kreatif lagi menghasilkan pelbagai tema bagi memeriahkan majlis rumah terbuka masing-masing.Bahkan ole-ole juga diadakan sebelum pulang sebagai tanda ingatan.Inilah yang menjadikan suasana bertambah meriah dan mengeratkan silaturahim di kalangan kita.

ANDAI MEMPUNYAI HALAMAN LUAS, KITA RAMAI-RAMAI MAKAN DI HALAMAN DENGAN PANJUT DAN TATA HIAS KREATIF.

Jadi tema yang pertama adalah tema paling simple tetapi dekat di hati kita. PESONA DESA. Teruskan amalan desa di kota. Kembalikan kraf tradisi dan pusaka yang dilupakan dan dijadikan hiasan kediaman serta hidangan. Jadikan kain batik basahan sebagai alas atau hiasan.

BAYANGKAN DENGAN KAIN BATIK INI BOLEH DIJADIKAN SARUNG THROW KUSYEN, TABLE RUNNER, LANGSIR DAN PELBAGAI YANG MAMPU MENJADIKAN SUASANA KEDIAMAN SEPERTI RESORT. PILIH 1 WARNA TEMA DAN SERLAHKAN KRAF TRADISI ANDA.

Malah tidak salah jika jemputan juga di suruh memakai baju kurung basahan dan kain batik. Lengkapkan dengan kerudung jika perlu. Tidak perlu busana mewah, kerana keindahan budaya kita sudah cukup mewah.

DI SAMPING MEMELIHARA BARANGAN LAMA SEUMPAMA INI, IA JUGA KEMBALI BERGUNA BAGI KEDIAMAN MODEN. TAHAN LASAK DAN CANTIK.

Juadah tradisi boleh dipelbagaikan termasuk kuih muih lama yang mungkin boleh anda dapati dari generasi lama. Lupakan sebentar biskut dan kek barat. Haruman bunga melur dan daun pantai serta mawar boleh dijadikan daya penarik.

LABU SAYUNG DAN TEMBIKAR JUGA BOLEH DIPELBAGAIKAN. DARI MENJADI HIASAN, KE BEKAS LAMPU KE BEKAS MINUMAN YANG MENYEGARKAN. BILA LAGI KITA NAK MEMARTABATKAN SENI KRAF DAN KONSEP SEUMPAMA INI?

Payah sangat cari aromaterapi bauan seumpama itu. Lapangan rumah anda dan kita makan sama-sama bersila di lantai dengan tudung saji yang cantik dan dulang klasik yang cantik.

TUDUNG SAJI BUKAN SAHAJA UNTUK MENUTUP JUADAH MALAH LAMBANG KEMEGAHAN SENI KRAF BANGSA.

Awas pastikan hiasan anda tidak seperti sambutan pengantin kerana itu lain pula pengertiannya.(Betapa halus dan indahnya budaya Melayu yang mempunyai cara tersendiri menyambut perayaan atau majlis tertentu). Jadi ini adalah tema pertama yang disyorkan oleh team IMPIANA. Jangan lupa share dengan IMPIANA juga anda memilih tema seumpama ini kelak ya…selamat mencuba dan memartabatkan kraf budaya dan warisan kita.


Takut Rumah Kena Pecah Masuk Ikut Apa Nasihat PDRM Dan Doa Yang Perlu Anda Amalkan

Bila kes pecah rumah sering berlaku?

1. Ketika penghuni tiada di rumah, sama ada siang mahupun malam.

2. Apabila tahap kerjasama sesama jiran kurang, malah tidak mengenali antara satu sama lain.

3. Apabila ada tanda-tanda kecuaian penghuni dalam aspek keselamatan rumahnya.

Bagaimana mengelakkan perkara ini daripada berlaku:

1. Kunci pintu dan tingkap apabila meninggalkan rumah walaupun untuk masa yang singkat.

2. Jangan sembunyikan kunci rumah di dalam pasu, bawah alas kaki ataupun dalam rak kasut di luar rumah.

3. Jangan tinggalkan nota menunjukkan anda tiada di rumah.

4. Hentikan penghantaran pesanan harian (surat khabar) apabila anda tiada di rumah untuk beberapa hari.

5. Pasang semula manga atau kunci rumah yang baru jika anda kehilangan anak kunci ataupun penyewa rumah bertukar.

6. Elakkan dari memberi kunci rumah kepada kontraktor.

7. Simpan tangga dan peralatan (tools) di tempat yang selamat agar tidak digunakan oleh penceroboh.

8. Wujudkan suasana rumah yang berpenghuni seperti bunyi radio dan lampu terpasang pada waktu malam (guna timer, alat kawalan waktu).

9. Cabut talian telefon bagi mengelakkan telefon berdering berterusan ataupun pasang sistem pesanan/simpanan suara (jangan maklum anda tiada di rumah).

10. Sertai program kejiranan, khususnya bersama polis untuk mengenali serta meningkatkan kerjasama antara komuniti dan polis.

11. Berikan nombor talian anda yang boleh dihubungi dan juga talian balai polis yang berhampiran.

12. Pastikan kebersihan persekitaran rumah agar tidak ditumbuhi lalang dan semak-samun yang boleh dijadikan tempat sembunyi penceroboh.

13. Pastikan sekitar kawasan pagar kita tidak mempunyai pokok yang boleh digunakan oleh penceroboh untuk memasuki rumah dengan mudah.

Tips-tips tambahan bagi mengelakkan kejadian pecah rumah berlaku:

1. Pintu utama dan pintu belakang perlu diperbuat dari bahan yang kukuh dan dilengkapi dengan sistem kunci yang berkualiti.

2. Pasang “door viewer” dan penyelak di pintu utama.

3. Pasang jeriji (grill) berkunci pada pintu dan tingkap rumah.

4. Pasang lampu (guna lampu yang jimat tenaga dan mesra alam) yang mempunyai alat pengesan untuk kawalan di luar rumah.

5. Pasang alat keselamatan tambahan seperti pengera dan CCTV.

6. Amalkan doa ini

Kebiasaanya, Ramai antara kita yang akan menukar set cadar yang digunakan setiap 1 minggu sekali. Ia bertujuan untuk memastikan nikmat tidur sempurna di samping mencegah kehadiran bakteria. Tapi adakah sarung bantal anda pun hanya perlu ditukar seminggu sekali?

Menurut Australian Cleaning Expert, Shannon Lush, Sarung bantal perlu ditukar lebih kerap. Berapa kekerapan yang perlu anda lakukan untuk tukar sarung bantal?

2 hari sekali

Terkejut? Kenapa?

“Sarung bantal harus ditukar setiap 2 hari sekali tanpa gagal” Ulas Shennon Lush kepada akhbar news.com.au

“Hal ini disebabkan oleh bahagian kepala dan muka anda adalah yang paling kotor berbanding bahagian lain  anggota badan walaupun kita telah lakukan cucian setiap hari”

Bahagian kepala tanpa kita sedar merupakan tempat yang paling banyak terkandung kulit mati. Kotoran pada kepala yang melekat pada sarung bantal juga merupakan antara punca wujudnya blackhed.

Dengan iklim Malaysia pula yang lembap sepanjang tahun, lebih kerap sarung bantal dan cadar katil perlu ditukar. Bagi mereka yang kuat berpeluh dan tidak memakai baju ketika tidur, anda lah penyumbang utama kepada pembiakan bakteria di atas katil. Ia boleh menyebabkan pertumbuhan bakteria dengan lebih cepat, tungau, kulat dan pelbagai lagi yang tidak baik untuk kesihatan kulit anda kelak.

Anda lebih kerap dan galak memperuntukkan produk kecantikkan dan penjagaan kulit, tapi ada satu benda yang paling penting dan ringkas anda abaikan. Sarung bantal dan alas cadar.

Dah buat treatment mahal-mahal di spa, balik rumah anda dengan selesanya memeluk bantal dan ada tu yang cium macam dapat candu tanpa hiraukan kebersihannya.

Lebih mengejutkan, Menurut kajian yang telah dilakukan oleh Australian Cleaning Expert, hanya 42% manusia yang dikaji akan menggantikan set cadar dan sarung bantal mereka 1 minggu sekali. Selebihnya 36% setiap 2 minggu sekali dan 15% 1 bulan sekali. Ini bermakna, sebersih mana dan cerewet anda kepada kebersihan, jika anda tidak menukar set cadar anda seminggu sekali dan sarung bantal 2 hari sekali anda bukan lah seorang yang pembersih.

Cuaca sekarang amat panas dan tidak menentu. Kadangkala waktu malam pun boleh berpeluh. ‘Trick rumah terasa sejuk tanpa penghawa dingin ini anda harus lakukan.

Jadi, untuk menghadapi cuaca panas terik ini, anda boleh cuba ‘trick’ untuk rumah sejuk walaupun tanpa penghawa dingin.

1. Letak bantal kecil dalam peti ais
Anda boleh dapatkan jenis pad bantal kecil in di pasaran. Kegunaannya anda hanya perlu isikan air dan letak di dalam peti ais, kemudian keluarkan ia apabila hendak menggunanya. Jika terlalu sejuk, anda boleh balutkan bersama tuala.

2. Letak kipas sebelah tingkap.
Tujuan letakkan kipas berdekatan dengan tingkap adalah untuk mengeluarkan udara panas yang terkumpul di dalam bilik dan menyerap udara segar dari luar masuk ke ruang bilik.

3. Letakkan kain basah pada kaki
Kaedah paling mudah untuk sejukkan diri anda apabila terasa panas di rumah, adalah dengan melekakan kain basah pada kaki anda. Atau anda hanya perlu merendam kaki ke dalam air sejuk dan duduk berehat.

4. Gunakan Pelembab Udara atau ‘Humidifier’
Pelembap udara boleh didapati di mana-mana pusat membeli belah, ia boleh menambahkan kelembapan udara dengan titisan-titisan wap airnya. Jadi boleh letak di bilik tidur ataupun di ruang tamu.

Mesti ramai yang sudah berasa teruja untuk memulakan perjalanan pulang ke kampung untuk menyambut Hari Raya Aidilfitri yang bakal menjelang tidak lama lagi. Namun begitu, anda juga dinasihatkan untuk berhati-hati dalam berseronok.

Bukan apa, khuatir nanti jika sudah sampai di kampung baru teringat rumah tak dikunci rapi. Nanti mula lah rasa tak senang duduk beraya apabila kediaman yang ditinggalkan berada dalam keadaan yang tidak selamat.

Jadi, pastikan sebelum anda memulakan perjalanan pulang ke kampung halaman, pastikan anda telah lakukan 10 perkara ni:

1) Pastikan pintu dan tingkap rumah telah ditutup dan dikunci dengan baik supaya tidak mudah dipecah atau diumpil oleh penjenayah.

2) Pastikan alat keselamatan tambahan seperti rantai dengan ibu kunci (padlock) dipasang di tempat yang dianggap mudah dipecah masuk seperti pintu pagar hadapan dan belakang, pintu besi (grill) hadapan dan belakang rumah. Alat tersebut harus dipasang sebelum meninggalkan rumah.

3) Jika ada “auto timer” lampu. Pastikan lampu di sekeliling rumah (depan/belakang) dipasang mulai jam 6.00 petang hingga 7.00 pagi setiap hari.

4) Pastikan alat penggera dipasang dan berfungsi dengan baik jika ada.

5) Jangan biarkan binatang peliharaan kebuluran semasa bercuti.

6) Maklumkan kepada jiran yang tidak pulang ke kampung dan berikan nombor telefon yang mudah dihubungi dalam jangka masa semasa ketiadaan di rumah.

7) Pastikan tiada barangan kemas seperti emas, wang tunai, barang berharga dan sebagainya di dalam rumah atau disimpan di tempat yang selamat.

8) Hentikan langganan suratkhabar bagi mengelakkan penjenayah mengetahui rumah ditinggalkan kosong.

9) Meminta pertolongan jiran untuk menyimpan surat kiriman yang diletakkan di dalam peti surat atau pintu pagar dalam jangka masa ketiadaan di rumah.

10) Maklumkan kepada pegawai atau anggota bertugas di bilik gerakan polis apabila bercuti dengan menghubungi nombor telefon ibu pejabat polis berdekatan dengan tempat tinggal dan berikan maklumat seperti Nama, Alamat, Nombor telefon yang mudah dihubungi, Tarikh berlepas dan balik juga nombor dan jenis kenderaan yang ditinggalkan semasa cuti.


Tak Nak Meja Nampak ‘Kosong’, Boleh Guna 5 Aksesori Hiasan Ini Sebagai Penyeri Dekorasi Anda!

Tidak lengkap rasanya jika meja kosong tanpa aksesori yang menarik sebagai penyeri dekorasi di kediaman anda. Bak kata orang umpama makan nasi tanpa sambal belacan. Tak begitu?

Jadi, anda boleh gunakan 5 aksesori hiasan ini sebagai penyeri hiasan dekorasi meja anda!

Patung Hiasan Pelbagai Bentuk

Bagi anda yang gemarkan sesuatu yang unik dan menarik, anda boleh menggunakan patung hiasan pelbagai bentuk yang diperbuat daripada kaca khususnya.

Dengan aksesori hiasan seperti ini bukan sahaja boleh jadi penyeri dekorasi supaya lebih menarik, ia juga mampu mewujudkan aura suasana ceria persekitaran rumah anda.

Bingkai Gambar

Jangan tersilap dengan kebolehan yang ada aksesori hiasan bingkai gambar ini sebagai pelengkap hiasan dekorasi meja anda. Meski kelihatan tampak biasa, namun ia mampu membuatkan meja anda kelihatan lebih elegan dan mewah.

Cermin Meja

Penggunaan cermin meja pula bukan kegunaan untuk para tetamu cermin diri sendiri lalu mengimbau kesilapan diri. Okey cuma bergurau sahaja, tetapi sebenarnya cermin meja juga sebenarnya boleh dijadikan sebagai aksesori hiasan dekorasi kediaman anda.

Selain boleh dijadikan sebagai kegunaan harian, cermin juga mampu menjadi penyeri hiasan dekorasi rumah anda yang pasti akan memukau mata dan perhatian para tetamu yang datang.

Jam Loceng

Sebenarnya jam loceng analog juga boleh digunakan sebagai aksesori hiasan meja anda yang pastinya akan membuatkan lebih tampak klasik dan penuh gaya. Ia sangat sesuai bagi anda lebih gemarkan konsep dan berjiwa old skool.

Jam Pasir

Jarang-jarang kita dapat lihat jam pasir digunakan sebagai aksesori hiasan meja. Jika anda mahukan sesuatu yang unik dan tampak berbeza dari yang lain maka penggunaan jam pasir adalah pilihan yang paling tepat untuk anda!

Sekiranya anda mahu mendapatkan aksesori hiasan yang sama seperti gambar tertera, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

Sumber: IKEA Malaysia

7 CARA BERSIHKAN TILAM YANG BERBAU HANCING & KESAN KOTORAN DEGIL

Berikut merupakan cara untuk bersihkan tilam yang terkena kencing dan menghilangkan baunya sekali agar kembali segar.

Sebaik sahaja anda perasan bahawa anak anda terkencing pada tilam, sebaiknya anda perlu bertindak dengan segera! Ini bertujuan untuk menghalang air kencing tersebut daripada terus meresap ke dalam lapisan tilam. Makin banyak ia menyerap, makin sukar untuk baunya hilang. Jadi apa yang harus anda lakukan ialah:-

Ambil sabun pencuci dan ratakan ke bahagian yang terkena air kencing. Kemudian serapkan kembali menggunakan tuala kering. Anda harus menekan dengan kuat untuk menyerap lebih banyak lembapan. Untuk kesan terbaik, gunakan sabun pencuci berasaskan enzim. Ia akan menguraikan asid urik yang menjadi punca kesan kotoran dan juga bau hancing.

Ada masanya sabun pencuci tak cukup kuat untuk menghilangkan bau hancing yang terlalu kuat. Maka, anda boleh cuba menggunakan cuka sebagai alternatif kepada sabun untuk mengembalikan kesegarannya.

Caranya amat mudah, anda hanya perlu mengambil cuka putih yang biasa digunakan dalam masakan. Tekapkan cuka pada kain dan kesatkan pada tompokan air kencing selama 10-15 minit.

Fakta: Cuka mempunyai tahap asid yang sesuai utnuk membunuh kulat, bakteria, dan kuman. Ini semestinya akan membantu menghilangkan bau hancing dengan lebih berkesan.

Tadi cuka, sekarang soda penaik. Kita bukan dalam rancangan masakan yer tuan puan. Bersambung pada cuka tadi selepas anda mencuci dengan cuka atau sabun, taburkan soda penaik atau soda bikarbonat pada tompokan air kencing tersebut. Lebih banyak lebih bagus kerana ia akan menarik bau dan kotoran air kencing serta cuka yang masih tertinggal.

Biarkan ia kering semalaman kemudian berus atau vakum selepas ia kering.

Hidrogen peroksida adalah sebuah larutan antibakteria dan ia boleh didapati di farmasi biasa seperti Guardian. Iai adalah salah satu formula utama bagi penghilang kotoran, kesan kekuningan dan bau hancing yang amat berkesan dan telah dicuba ramai. Bahan-bahannya adalah seperti berikut berikut:

8oz hidrogen peroksida

3 sudu besar ‘baking soda’

setitik sabun pencuci pinggan

Campurkan hingga ‘baking soda’ melarut dan masukkan ke dalam botol ‘spray’ yang kosong. Semburkan ke tompokan air kecing dan biarkan ia mengering. Selepas kering sepenuhnya, gunakan vakum untuk menyedut habuk atau kesan ‘baking soda’ yang tertinggal. Hasilnya mengagumkan!

Setelah mencuci dan membersihkan kesan air kencing pada tilam, cuba keringkan tilam tersebut di bawah sinaran matahari. Jika tak mampu berbuat demikian, pastikan anda memasang kipas dan buka tingkap supaya udara dapat mengalir dengan lebih efisyen. Sedikit sebanyak proses ini akan mambantu tilam anda agar betul-betul kering.

Jangan lupa untuk memeriksa bahagian bawah tilam untuk mengesan sama ada tompokan tersebut tembus pada bahagian tersebut. Ramai yang tidak perasan dan terlupa membersihkan bahagian bawah tilam – ia akan menyebabkan tilam kembali berbau hancing selepas beberapa hari.

Untuk menambah bauan segar pada tilam anda, bolehlah menambahkan 4-5 titisan pati minyak aromaterapi seperti lavender. Kalau tiada, gunakan penyegar bauan biasa seperti Febreze.

Sebenarnya, anda boleh juga menitiskan minyak ini ke dalam soda penaik yang akan ditaburkan pada tilam tersebut. Caranya, titiskan minyak aromaterapi tersebut ke dalam bekas berisi soda penaik. Goncangkan hingga sebati dan taburkan pada kesan tompokan air kencing. Biarkan selama 10 minit dan vakumkan hingga bersih.

Langkah ini juga boleh dilakukan untuk membuang bau hapak atau menyegarkan tilam anda, walaupun tidak terkena kencing.

Entri kali ini membicarakan tentang sebuah kediaman yang luarnya nampak sendu dan lama, tetapi bila melangkah masuk, sudut pandang anda pasti akan berubah sama sekali. Rumah ini dibina menggunakan material kayu dan dalamannya dicat dengan warna green mint untuk menampakkan sisi moden walaupun hakikatnya ia adalah binaan tradisonal.

“Pada asalnya, kediaman ini berona jingga dan pada tahun ini saya menukarkan tema warna cat kepada green mint untuk menampakkan elemen segar di samping penekanan tema tropical green,” jelas penjawat awam ini.

Beliau bersama suaminya hanya berbelanja sebanyak RM2K untuk menghias ruang tamunya buat mereka seisi keluarga. Yang menjadi keutamaan, dekorasi yang dizahirkan mempunyai class walaupun hanya dengan menggunkan aksesori murah. Terdapat juga barang perhiasayan yang dihasilkan sendiri seperti wall panel untuk TV, kusyen dan pelbagai lagi.

“Walaupun anak saya baru berumur setahun 10 bulan, saya sudah mendidiknya agar tidak membiasakan diri untuk mengusik segala barangan yang ada dirumah ini serta rumah orang lain.  Kami memilih hujung minggu sebagai waktu yang ideal untuk menyiapkan dekorasi kediaman bersama-sama memandangkan hari biasa kami sibuk berkerja”, katanya.

Masalah habuk ini memang tak dapat dielakkan dekat setiap rumah. Cuci macam mana sekali pun pasti akan ada lagi habuk. Pernahkah anda melihat ulat habuk ini ada yang memanggil ulat dinding, casebearer, dust worm ataupun dikenali sebagai kamitetep di Indonesia. Ulat ni sebenarnya dalam fasa larva sebelum bertukar jadi kupu-kupu. Selain kawasan berdebu, bersawang, kawasan berkelembapan tinggi (macam toilet, bilik stor/bilik yang tak cukup pengudaraan dan cahaya matahari yang cukup).

Ulat ni suka bersarang dibawah katil  almari. Andai kata korang selalu bersihkan rumah & takde sawang sekalipun tapi kalau kupu-kupu ni dah termasuk dalam rumah, ia tetap akan cari tempat untuk bertelur. Kalau ada salah satu ciri-ciri yang disebut tadi, nak-nak dalam rumah memang banyak sumber makanan dia memang jadi port dia beranak pinak.

Kalau kupu-kupu bertelur dalam almari memang leceh sangat. Sebab korang takkan tahu kat baju mana ia bertelur.

-Keluarkan semua pakaian dari almari.

-Cari pakaian/fabrik yang berlubang. Jika ada, asingkan dari pakaian lain sebab kemungkinan ada telur kupu-kupu. (Kupu-kupu biasanya bertelur kat sumber makanan dia supaya baby ulat dapat makan dengan cukup.

-Basuh pakaian yang berlubang dengan suhu 40°c, pakaian lain boleh dijemur dibawah panas matahari terik ATAU

-Basuh jer semua pakaian dengan suhu 40°c (disarankan). Cara ni leceh sikit, tapi sekurang-kurangnya korang dapat pastikan semua pakaian dah takde telur kupu-kupu tu.

-Almari pakaian korang tu, spray dengan air sabun dan campuran cuka (saya gunakan spray cuka serbaguna saya je). Lap seluruh bahagian dalam dan luar jika perlu. Cuka ni bersifat asid dan mampu membunuh telur-telur serangga dan hama.

-Untuk elak ulat habuk bersarang dalam almari lagi, boleh gunakan ubat gegat ataupun bahan penyah lembapan (contohnya brand thirsty hippo) untuk serap kelembapan dalam almari & tak sesuai untuk pembiakan kupu-kupu. Untuk almari baju ni, saya lebih suka ubat gegat dengan wangian bunga macam dalam Gambar 2. Beli di Mr. DIY.

-Buka semua cadar & sarung bantal.

-Jika bantal dari jenis yang boleh dicuci, sebaik-baiknya cuci dan jemur bantal. Jika bantal tak boleh dicuci, spray dengan larutan cuka sebelum jemur bawah matahari.

-Vakum tilam dan bersihkan bawah katil.

-Spray dengan larutan cuka pada keseluruhan tilam dan juga bawah katil. Biarkan kering sendiri.

– Untuk elak ulat habuk bersarang lagi, boleh letakkan ubat gegat bawah katil. TAPI jika anda ada masalah pernafasan/ada anak kecil lebih baik gunakan daun-daun yang berbau kuat yang boleh berfungsi halau serangga contohnya daun salam, daun durian belanda dan sebaginya. Tukar daun baru bila dah kering.


The Makeover Guys Memperkenalkan Perkhidmatan Baharu yang Disasarkan kepada Pemaju Hartanah

Topeng muka kategori tiga lapisan dan N95 paling sesuai digunakan sebagai langkah pencegahan wabak coronavirus (COVID-19) kerana mampu menapis kira-kira 95 peratus virus.

Pakar Kesihatan Awam, Dr Hanafiah Bashirun, menjelaskan topeng muka kategori berkenaan boleh menghalang virus terbabit tersebar melalui pengudaraan jika individu terkena titisan cecair dari hidung atau mulut yang dijangkiti COVID-19.

“Topeng muka tiga lapisan boleh didapati pada harga lebih murah berbanding N95. Biarpun topeng muka N95 paling baik, topeng muka tiga lapisan sudah memadai, selain harganya berpatutan. Jenis N95 lebih mahal dan lebih sesuai bagi menghalang jangkitan menerusi ‘airborne’ (udara).

“Topeng muka jenis tiga lapisan adalah jenis yang selalu digunakan pegawai perubatan dan kesihatan,” katanya sambil menambah, topeng muka jenis N95 boleh menapis virus pada kadar 95 peratus, bakteria (100 peratus), debu (100 peratus) dan debunga (100 peratus).

Fungsi topeng jenis tiga lapis pula sama seperti N95, iaitu boleh menapis virus pada kadar 95 peratus, namun hanya menapis bakteria pada kadar 80 peratus, debu (80 peratus) dan debunga (80 peratus).

Beliau tidak menggalakkan penggunaan topeng muka jenis dua atau satu lapisan mahupun jenis karbon yang boleh dibasuh dan digunakan semula kerana hanya boleh menapis virus pada kadar 10 peratus, bakteria (50 peratus), debu (10 peratus) dan debunga 50 peratus.

“Malah, topeng muka jenis karbon hanya sesuai bagi menghalang bau. Topeng muka juga tidak boleh digunakan berulang kali kerana dikhuatiri tercemar dengan virus yang boleh mengancam penggunanya.

“Saya faham keadaan kini amat mendesak lebih-lebih lagi dengan kekurangan bekalan topeng muka di pasaran akibat penularan wabak COVID-19. Jika hanya mampu mendapatkan topeng muka jenis dua atau satu lapisan, saya menyarankan supaya memakainya sebanyak tiga topeng dalam satu masa.

“Berdasarkan cara penggunaan, topeng efektif digunakan dalam tempoh enam jam sahaja dan selepas itu, topeng baharu perlu digunakan, topeng lama perlu dibuang,” katanya.

Mengenai topeng muka jenis kain, Dr Hanafiah berkata, ia tidak sesuai digunakan langsung kerana kadar tapisan bagi menghalang virus dan debu adalah sifar peratus, manakala topeng muka jenis span yang banyak digunakan sebagai perhiasan pakaian juga tidak boleh menghalang virus.

Dalam pada itu, beliau mengingatkan orang ramai bahawa penggunaan topeng muka amat penting dan tujuan utamanya adalah menghalang virus daripada memasuki tubuh melalui mulut atau hidung.

“Kita kena sentiasa berwaspada kerana virus tidak boleh dilihat dengan mata kasar. Sebab itu kita wajib pakai topeng muka bagi mengelak kita menyentuh mulut atau hidung,” katanya tidak bersetuju dengan pendapat bahawa hanya individu sakit atau mempunyai gejala sahaja perlu memakai topeng muka.

“Dalam keadaan kini, semua orang perlu memakai topeng muka apabila berada di tempat awam kerana kita tidak tahu siapa yang dijangkiti virus berkenaan,” katanya.

Pusat membeli-belah IOI City Mall dikhabarkan bakal menjadi pusat beli-belah terbesar di Malaysia dengan pembukaan Fasa Keduanya pada 25 Ogos ini yang mempunyai lebih 700 ruang runcit secara keseluruhan.

Dengan kedudukan lokasi strategiknya yang terletak di pusat peranginan IOI Resort City, ia bakal menjadi tumpuan lebih 3.1 juta pengguna dari perbandaran berhampiran di selatan Lembah Klang, iaitu Putrajaya, Cyberjaya, Kajang, Bangi, Sepang, Puchong dan Seri Kembangan.

Pembukaan Fasa Kedua IOI City Mall akan mempunyai secara keseluruhan 14 penyewa utama dan lebih daripada 200 kafe dan restoran yang bakal dinikmati orang ramai.

Ketua Pegawai Eksekutif (IOIPG) Datuk Voon Tin Yow dalam satu kenyataan berkata IOI City Mall sedia menjadi pusat beli-belah terbesar di Malaysia dengan tambahan satu juta kaki persegi kawasan boleh disewa bersih bagi keseluruhan kawasan, menjadikan jumlah keseluruhan kawasan IOI City Mall kepada 2.5 juta kaki persegi.

“Selain peruncitan, pusat beli-belah ini menyediakan IOI City Farm, ruang seluas 18,000 kaki persegi yang menyediakan aktiviti mesra keluarga untuk mempelajari tumbuhan dan haiwan,” katanya.

Pameran didik hibur yang baharu itu terdiri tiga zon iaitu Zon Tumbuhan, Zon Haiwan dan Zon Akuatik untuk pengunjung memerhati dan berinteraksi dengan lebih daripada 70 spesies tumbuhan, haiwan kecil dan comel serta ikan.

Pusat beli-belah itu akan mengetengahkan “IOI Grand Exhibition and Convention Centre”, sebuah dewan berkeluasan 40,000 kaki persegi dengan kemudahan terkini yang boleh menampung 2,000 jemputan jamuan perkahwinan dan kira-kira 3,000 perwakilan untuk persidangan selain daripada pusat sukan di atas bumbung dengan 15 gelanggang badminton dan dua arena futsal.

Sumber: tvstv.my


DIY ‘Hallway’ Ala Hotel, Nampak Macam Mahal Tapi Mampu Milik

DIY ‘hallway’ ala hotel, nampak macam mahal tapi mampu milik. Bagi yang berkemampuan, tentu tiada masalah. Boleh sahaja upah untuk mendapatkan halsil seperti yang diharapkan.

Bagaimanapun bagi mereka yang mempunyai bajet yang sedikit terhad namun masih ingin ‘memcantikkan’ kediaman mengikut cita rasa yang diinginkan, anda boleh sahaja membuat sendiri. Hanya beli barang-barang yang diperlukan dan kemudian anda bolehlah mula berkarya.

Hasil DIY hallway ala hotel. Semua buat sendiri dengan husband. Nampak macam mahal tapi mampu milik. Kita transform jadi mewah.

Saya tukang design, cari idea, measuring, cari barang, buat kira-kira dan tukang pasang. Suami potong kayu dan cat. Sepakat membawa berkat. (Semua deko di dinding hasil kami bertukang berdua).

Tak sangka deko bajet DIY tapi “Luxury Look” dapat perhatian ramai. Ramai tanya wall art frame (4 biji frame) tu beli kat mana? Saya tak beli. Semua saya buat sendiri. Cantik memang cantik tapi makan masa yang lama nak siapkan 1 frame tu. 5-7 hari baru siap. Tahap kesabaran kena tinggi tapi hasilnya boleh tidur sambil berguling.

Tip:

*Nak nampak rumah mewah, guna lampu yang betul. Pencahayaan yang baik sangat penting untuk naikkan seri dekorasi rumah. Rancang dengan baik pencahayaan. Tak semestinya mahal baru mewah. Mulakan dengan lampu/pencahayaan.

*Lampu di rumah saya semuanya kombinasi di antara lampu Warm White dan Cool White untuk nampak mewah dan kena pada color scheme dan tema Modern Minimalist.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Kerajaan memutuskan untuk melaksanakan Perintah Kawalan Pergerakan Bersyarat (PKPB) bermula 4 Mei ini untuk memulakan semula ekonomi termasuklah bagi sektor makanan.

Pelbagai persoalan timbul mengenai kelonggaran yang diberikan. Ini garis panduan dan syarat yang dikeluarkan Majlis Keselamatan Negara (MKN) bagi setiap sektor penyediaan dan perkhidmatan makanan sebelum mereka memulakan operasi.

1. Restoran/ Medan Selera / Pusat Penjaja / Gerai Makan Tepi Jalan (Berbumbung)
Garis panduan dan SOP

– Mengambil dan rekod suhu badan pekerja awal waktu bekerja
– Susun atur meja, dengan jarak 2 meter antara meja bagi membolehkan penjarakan sosial sekurang-kurang 1 meter
– Setiap meja di muatkan tidak melebihi 4 orang semeja
– Premis perlu menyatakan dengan jelas bilangan pelanggan yang dibenarkan pada satu-satu masa untuk memenuhi keperluan penjarakan sosial
– Mewajibkan pengunaan hand sanitiser berasas alkohol, atau menyediakan kawasan mencuci tangan dengan sabun
– Menggalakkan penggunaan peralatan makan biodegradable pakai-buang
– Menggunakan cecair pencuci dengan kandungan sodium hypochlorite mengikut garis panduan KKM

Arahan Tetap

2. Kenderaan Saji (Food Truck) / Penjaja Beredar / Penjaja Tepi Jalan (Sementara)

Garis panduan dan SOP

– Mengambil dan rekod suhu badan pekerja pada awal waktu bekerja
– Memastikan jarak 1 meter antara setiap pelanggan semasa pembelian
– Mewajibkan pengunaan hand sanitiser berasaskan alkohol
– Menggalakkan penggunaan peralatan makan biodegradable pakai-buang
– Menggunakan cecair pencuci dengan kandungan sodium hypochlorite mengikut garis panduan KKM

Arahan tetap

3. Pasar awam berbumbung / Pasar borong (Kuala Lumpur sahaja)

Garis panduan dan SOP

– Mengambil dan merekod suhu badan pekerja pada awal waktu bekerja
– Memastikan jarak 1 meter antara setiap pelanggan semasa pembelian
– Mewajibkan penggunaan hand sanitiser berasas alkohol, atau menyediakan kawasan mencuci tangan dengan sabun
– Menggunakan cecair pencuci dengan kandungan sodium hypochlorite mengikut garis panduan KKM
– Saringan kesihatan (suhu badan, simptom dan riwayat kontak dengan pesakit COVID 19) kepada semua pekerja warga tempatan dan asing yang memegang permit kerja (Pasar Borong)

Arahan tetap

Garis panduan dan SOP

– Mengambil dan merekod suhu badan pekerja pada awal waktu bekerja
– Jarak antara meja/ gerai 2 meter
– Memastikan jarak 1 meter antara setiap pelanggan semasa pembelian
– Mewajibkan penggunaan hand sanitiser berasas alkohol
– Menggunakan cecair pencuci dengan kandungan sodium hypochlorite mengikut garis panduan KKM

Arahan tetap

Contoh
-Set 1 (Selasa-Khamis-Sabtu)
-Set 2 (Rabu-Khamis-Ahad)

5. Pasar raya mini / Kedai runcit / Kedai serbaneka

Waktu kehadiran pelanggan
8.00 pagi hingga 8.00 malam

Garis panduan dan SOP

– Mengambil dan merekod suhu badan pekerja pada awal waktu bekerja
– Premis perlu menyatakan dengan jelas bilangan pelanggan yang dibenarkan pada satu-satu masa
– Penggunaan penanda di lantai, terutamanya di kawasan sesak seperti di kaunter pembayaran, bagi memastikan jarak 1 meter
– Mewajibkan penggunaan hand sanitiser berasas alkohol
– Pembersihan secara kerap menggunakan cecair pencuci dengan kandungan sodium hypochlorite mengikut garis panduan KKM
– Menggalakkan pembayaran tanpa wang tunai atau cashless (e-wallet, kad kredit dan lain lain)

Arahan tetap

Seperti yang dikongsikan Impiana pagi tadi, Bunga Raya mempunyai kandungan Vitamin K yang tinggi. Menurut beberapa kajian, Bunga Raya juga digunakan sebagai salah satu ramuan untuk Merendahkan tekanan darah tinggi dan paras kolesterol serta meningkat imun badan. Sebab itu, petua orang dulu-dulu kalau demam basahkan kepala dengan air rendaman bunga raya.

Tambahan, populariti bunga raya sebagai salah satu bahan dalam dunia kulinari meningkat secara mendadak beberapa tahun ini di luar negara. Bunga ini kebiasaanya ditemui dalam ramuan teh, koktel dan kek.

Hari ini, Impiana nak kongsikan respi kegemaran ramai iaitu kari. Namun, berbeza kali ini salah satu ramuan untuk menghasilkan kari adalah kelopak bunga raya. Untuk bahan-bahan dan cara masakkan, boleh tonton video perkongsian dari Claypot Kitchen

Bagi umat Islam, perkataan pertama yang diajar oleh malaikat Jibril kepada Nabi Muhammad s.a.w ialah iqra bermaksud bacalah. Perintah Allah yang disampaikan menerusi malaikat kepada Rasulullah supaya membaca mengigatkan kita betapa pentingnya amalan membaca.

Raja Perancis, Napoleon Bonarparte yang menaiki takhta pada 1799 berkata “sesiapa yang membaca dan mengamalkan apa-apa yang dibacanya akan dapat memerintah dunia”. Amalan membaca perlu dijadikan budaya dalam masyarakat Malaysia dan budaya itu tidak seharusnya terbatas di sekolah, universiti atau dibandar sahaja tetapi juga dikembangkan di luar bandar.

Jika anda suka membaca, tentunya bertambah himpunan buku dan masalah penyimpanan tidak dapat dielakkan. Bagi mengatasi masalah lambakan buku di bilik tidur atau terpaksa disimpan di bawah anak tangga, IMPIANA hidangkan beberapa gaya rak buku yang boelh dijadikan pilihan untuk ruang dalam kediaman rumah anda.